il manifesto: Τα ινδάλματα του ΣΥΡΙΖΑ\nΣήμερα, ο Αλ. Τσίπρας χαιρετίζει το ποσοστό που πήρε ο Πέπε Γκρίλο στην Ιταλία, ισχυριζόμενος ότι «αυτή την εξέλιξη όχι μόνο δε τη θεωρούμε απεχθή, αλλά τη θεωρούμε υγιή και ελπιδοφόρα». Ενώ η ιστοσελίδα του Π. Λαφαζάνη κραυγάζει: «Ελληνικέ λαέ, τι περιμένεις; Εμπρός στο δρόμο που χάραξαν Βούλγαροι και Ιταλοί»...\nΕναγωνίως και ματαίως ψάχνει ο ΣΥΡΙΖΑ ένα πρότυπο «θετικής» διαχείρισης του καπιταλισμού να προβάλει στο λαό και κάθε φορά αποδεικνύεται άνθρακες ο θησαυρός. Αλλά τη βρώμικη δουλειά την έχει ήδη κάνει στις εργατικές - λαϊκές συνειδήσεις. «Ποτίζει» κάθε φορά τις αυταπάτες που έχει «σπείρει», ότι η αλλαγή φρουράς στη διακυβέρνηση της αστικής εξουσίας και η πριμοδότηση πότε του ενός και πότε του άλλου διαχειριστή της, είναι ικανή προϋπόθεση να δρομολογήσει φιλολαϊκές εξελίξεις.\nΟ Γκρίλο δεν ήρθε να εκφράσει τη λαϊκή αγανάκτηση - όπως ισχυρίζεται ο Αλ. Τσίπρας στη μακροσκελή δήλωση που έκανε για τα αποτελέσματα των ιταλικών εκλογών - αλλά για να την ενσωματώσει, να παίξει το ρόλο της βαλβίδας εξαέρωσης της συσσωρευμένης λαϊκής δυσαρέσκειας. Κι αυτό δεν είναι θετική εξέλιξη για το λαό της Ιταλίας, όπως δεν ήταν παλιότερα ο Ντ' Αλέμα που εξυμνούσε ο ΣΥΡΙΖΑ.\nΚαι την ίδια ώρα που με το χειροκρότημα αποπροσανατολίζει το λαό, κάνει την πάπια για τους ομοϊδεάτες του εκεί όπου κυβερνούν σε πλήρη ευθυγράμμιση με τις επιταγές των μονοπωλίων. Οπως στη Δανία, όπου το αδελφό κόμμα του ΣΥΡΙΖΑ βρίσκεται στην κυβέρνηση. Οπως στα κρατίδια της Γερμανίας, όπου επίσης συγκυβερνούν και τώρα συζητούν να βάλουν πλάτη στους σοσιαλδημοκράτες, για να βάλουν αυτοί στο χέρι την κεντρική κυβέρνηση. Και στις δύο περιπτώσεις πέφτουν «βροχή» τα αντιλαϊκά μέτρα.


Εφη Αχτσιόγλου: Δικαιότερο το 2018 για τον κόσμο της εργασίας - Εργασία σήμερα\nΕφη Αχτσιόγλου: Δικαιότερο το 2018 για τον κόσμο της εργασίας\n31/12/2017 02/01/2018 Δεν επιτρέπεται σχολιασμός στο Εφη Αχτσιόγλου: Δικαιότερο το 2018 για τον κόσμο της εργασίας\nΈφη Αχτσιόγλου στη «ΝΕΑ ΣΕΛΙΔΑ»: Δικαιότερο το 2018 για τον κόσμο της εργασίας\nΤο 2008 όταν είχαν αρχίσει να συσσωρεύονται οι ενδείξεις της επικείμενης μεγάλης κρίσης, παρόλο που η «βοή των πλησιαζόντων γεγονότων» δεν ήταν πια «μυστική», κεντρικοί θεσμοί, πολιτικοί και κοινωνικοί, αδυνατούσαν όχι μόνο να κατανοήσουν τι ερχόταν, αλλά ακόμα και να το παραδεχτούν. Η νεοφιλελεύθερη ορθοδοξία παρέμενε προσκολλημένη στα αδιέξοδα της δικής της διαχείρισης. Τα αδιέξοδα αυτά, σε συνδυασμό με συσσωρευμένες παθογένειες, ήταν αυτά που μετέτρεψαν την ελληνική κοινωνία σε κατεξοχήν παράδειγμα της ευρωπαϊκής κρίσης.\nΔέκα χρόνια μετά, πού ακριβώς βρισκόμαστε; Πολλοί παράγοντες συνηγορούν ότι το πρόγραμμα δημοσιονομικής προσαρμογής ολοκληρώνεται τον Αύγουστο του 2018. Σαφέστατα λοιπόν ένας κύκλος κλείνει οριστικά και αυτή τη στιγμή βρισκόμαστε σε μία μεταβατική κατάσταση. Πλέον η κύρια πολιτική και κοινωνική ανάγκη είναι να σχεδιάσουμε συλλογικά την επόμενη μέρα. Πως σκεφτόμαστε τη μεταμνημονιακή Ελλάδα, την Ελλάδα μετά την κρίση; Με βάση ποιες προτεραιότητες θα εργαστούμε;\nΈνας βασικός στόχος για την επόμενη μέρα που οριοθετεί ταυτόχρονα τη ρήξη με το παρελθόν που μας οδήγησε στη χρεοκοπία, είναι η προστασία της εργασίας: η διασφάλιση του δικαιώματος της εργασίας και η διασφάλιση αξιοπρεπούς εργασίας, με κατοχυρωμένα δικαιώματα.\nΣ’ αυτή την προσπάθεια η μείωση σχεδόν κατά έξι μονάδες της ανεργίας υπό την παρούσα κυβέρνηση αποτυπώνει για πρώτη φορά από την έναρξη της κρίσης μια ευκρινή τάση αποκλιμάκωσης. Χρέος μας είναι να εργαστούμε σκληρά και μεθοδικά, έτσι ώστε μέσα στο 2018 η συγκεκριμένη τάση να ενταθεί. Η μείωση της ανεργίας, εκτός από τις θετικές επιπτώσεις στην καθημερινότητα των ανθρώπων που βρίσκουν δουλειά, επιφέρει πολλαπλασιαστικά οφέλη στον κοινωνικό προϋπολογισμό, οφέλη δομικά και όχι πρόσκαιρα, τα οποία δημιουργούν περιθώριο για σημαντικές πρωτοβουλίες στον τομέα της κοινωνικής προστασίας.\nΣτο έδαφος αυτής της θετικής τάσης, η προτεραιότητα μας για το 2018 συνίσταται στους εξής άξονες: ενίσχυση της νεανικής εργασίας, αποκατάσταση των συλλογικών διαπραγματεύσεων και καταπολέμηση της αόρατης εργασίας. Οι άξονες αυτοί δεν συνιστούν επιστροφή στο προμνημονιακό σύμπαν, αλλά τους αναγκαίους όρους μετάβασης σε μία νέα χάρτα των κοινωνικών δικαιωμάτων στη μετα-κρισιακή Ελλάδα.\nΠρώτον, μέσα στο 2018 προγραμματίζουμε την άμεση υλοποίηση προγραμμάτων για την ενίσχυση της νεανικής εργασίας. Ήδη εγκαινιάσαμε την καμπάνια αυτή με την καταβολή ενός εφάπαξ ποσού, ύψους 400 ευρώ, σε άνεργους νέους και νέες, ηλικίας 18-24 ετών. Το Επίδομα Νεανικής Αλληλεγγύης συνιστά μια έμπρακτη αναγνώριση των προβλημάτων που αντιμετωπίζουν οι νέοι άνεργοι, που δεν δικαιούνται τα επιδόματα του ΟΑΕΔ, αυτοί και αυτές που αποτελούν την ευέλικτη εργατική βάρδια των καιρών μας. Είναι ο δικός μας τρόπος να υλοποιήσουμε τη δέσμευσή μας ότι θα εξαντλήσουμε κάθε δυνατότητα προς όφελος των ασθενέστερων οικονομικά στρωμάτων.\nΔεύτερον, έχουμε ήδη νομοθετήσει την επαναφορά των βασικών αρχών των συλλογικών διαπραγματεύσεων τον Αύγουστο του 2018. Η αναστολή τους στα χρόνια των μνημονίων δεν σήμανε μόνο τη μείωση των μισθών, αλλά τροφοδότησε ποικίλες μορφές εργοδοτικής ασυδοσίας. Η ουσιαστική ενδυνάμωση της διαπραγματευτικής ισχύος των εργαζομένων αποτελεί κρίσιμο βήμα στην βελτίωση τόσο των μισθολογικών όσο και ευρύτερα των όρων εργασίας στους χώρους δουλειάς.\nΣτο ίδιο πλαίσιο, η πλέον κρίσιμη μεταβλητή που οφείλουμε να επανακαθορίσουμε αφορά τον κατώτατο μισθό. Η ουσιαστική αναστροφή στο πεδίο της οικονομίας μπορεί να αποτυπωθεί και στο επίπεδο του κατώτατου μισθού. Η συμπίεση του κόστους εργασίας αποτύπωσε τον μονοσήμαντο επιμερισμό του βάρους της κρίσης στους εργαζόμενους. Η οικονομική σταθεροποίηση επιτρέπει μια νέα ισορροπία. Ταυτόχρονα, ο συνδυασμός μια τέτοιας κίνησης με την οικοδόμηση ενός κοινωνικού κράτους απαλλαγμένου από τις κακοδαιμονίες του παρελθόντος θα συμβάλλει στην ουσιαστική στήριξη των εργαζομένων με όρους πραγματικού και όχι μόνο ονομαστικού εισοδήματος.\nΟι πρωτοβουλίες αυτές δεν υπονοούν την επιστροφή στο παρελθόν της προ-μνημονιακής Ελλάδας. Το αντίθετο. Δεν βλέπουμε τα χρόνια πριν το 2008 με νοσταλγία. Ο δικός μας στόχος είναι η δίκαιη ανάπτυξη, όπου οι θετικές επιδόσεις των οικονομικών μεγεθών θα μεταφράζονται σε βελτίωση των συνθηκών ζωής της κοινωνικής πλειονότητας, κάτι που δεν συνέβαινε τα χρόνια πριν από την κρίση.\nΕπιπλέον, η επαναφορά δεν μας αρκεί, γιατί οι παλιές δομές μπορεί να εξασφάλιζαν δικλείδες ασφαλείας για κάποιους, ταυτόχρονα όμως δημιουργούσαν ένα σύνολο εξαιρέσεων, τυφλών σημείων, μια στρατιά από αόρατους εργαζόμενους, όπως οι αδήλωτοι, οι επισφαλώς εργαζόμενοι, οι μετανάστες, αλλά συχνά και οι αυτοαπασχολούμενοι. Γι’ αυτούς η έννοια της επαναφοράς ή της αποκατάστασης δεν σημαίνει πολλά, καθώς δεν απόλαυσαν ποτέ κάποιο προστατευτικό πλαίσιο. Δική μας λοιπόν προτεραιότητα, ο τέταρτος πυλώνας της πολιτικής μας, είναι να δούμε και ν’ ακούσουμε τους «αόρατους». Να κάνουμε την αόρατη εργασία ορατή μέσα από την καταπολέμηση της αδήλωτης και της υποδηλωμένης εργασίας.\nΣυνηθίζεται ένα κείμενο στο τέλος του χρόνου να συνδυάζει τον απολογισμό με το σχεδιασμό. Η δυνατότητα που έχουμε σήμερα να σκεφτούμε και να σχεδιάσουμε στρατηγικά το μέλλον αποτελεί σημαντική νίκη για μια κυβέρνηση, που πολλοί πίστευαν ότι θα βουλιάξει σε ένα κυκεώνα διαχείρισης αξιολογήσεων και προαπαιτούμενων, αλλά και για μια κοινωνία, που αγωνίστηκε να χαράξει ένα διαφορετικό δρόμο εξόδου από την κρίση.\nΣε μια Ευρώπη, όπου οξύνονται οι κοινωνικές και πολιτικές αντιθέσεις, η ανάδειξη του ζητήματος της εργασίας και των κοινωνικών δικαιωμάτων σε ένα από τα κεντρικά ερωτήματα της επόμενης μέρας αποτελεί τομή όχι μόνο για τη δική μας πορεία αλλά συνολικά για την ευρωπαϊκή ενοποίηση. Σ’ αυτό το δρόμο έχουμε βρει πολύτιμους συμμάχους. Έχουμε λοιπόν πλέον όλες τις δυνατότητες το 2018 να αποτελέσει μια θετική χρονιά για τον κόσμο της εργασίας και την κοινωνική πλειονότητα. Σήμερα, για πρώτη φορά μετά από αρκετά χρόνια, μπορούμε να εργαστούμε όχι στη βάση αυτών που φοβόμαστε ότι μπορεί να συμβούν, αλλά του τι επιθυμούμε να διαβάσουμε στα πρωτοσέλιδα του 2019.\nΑναδημοσίευση από: neaselida\nΆρθρα - Απόψεις Δικαιότερο, εργασίας, Έφη Αχτσιόγλου\n» Αχτσιόγλου: «Καταργούν εν κρυπτώ 13ο και 14ο μισθό»\n» Έφη Αχτσιόγλου: Το εργασιακό αντιπαράδειγμα του ΟΤΕ αποδομεί την κυβέρνηση\n» Ζητούν συνάντηση με Τσακαλώτο-Αχτσιόγλου\n» Ε. Αχτσιόγλου: Υπάρχει το περιθώριο να μην εφαρμοστεί η μείωση των συντάξεων


ΣΥΝΤΑΓΕΣ ΤΗΣ ΚΑΡΔΙΑΣ: Τάρτα με μανιτάρια και μπέικον\n1 φύλλο ζύμης τάρτας (έβαλα της Pillsbury)\n250 γρ. γκούντα (ή άλλο μαλακό τυρί) τριμμένο\nΑφήνουμε την ζύμη τάρτας να ξεπαγώσει καλά και την στρώνουμε σε μεγάλο πυρέξ που έχουμε προηγουμένως λαδώσει.\nΦροντίζουμε να καλύψουμε και τα τοιχώματα του πυρέξ.\nΚόβουμε το κρεμμύδι και τα μανιτάρια σε φετάκια.\nΚόβουμε τις πιπεριές σε λωριδίτσες.\nΣε απλωτό αντικολλητικό τηγάνι βάζουμε κάποιο ελαφρύ λάδι και σοτάρουμε τις πιπεριές και τα κρεμμύδια.\nΑφού μαλακώσουν λίγο, προσθέτουμε τα μανιτάρια και συνεχίζουμε το σοτάρισμα για λίγα λεπτά ακόμη.\nΜε τρυπητή κουτάλα αφαιρούμε το περιεχόμενο του τηγανιού και το τοποθετούμε σε πιάτο.\nΒάζουμε στο τηγάνι το μπέικον και το τηγανίζουμε για λίγο, φροντίζοντας όμως να μην σκληρύνει και γίνει πολύ τραγανό.\nΣτο πυρέξ, πάνω από την ζύμη, απλώνουμε το μαλακό τριμμένο τυρί καλύπτοντας όλη την επιφάνεια της ζύμης.\nΠάνω από το τυρί απλώνουμε το μπέικον και πάνω από αυτό το μείγμα με τα μανιτάρια και τις πιπεριές.\nΧτυπάμε καλά τα αυγά με την κρέμα γάλακτος και περιχύνουμε όλα τα υλικά στο πυρέξ.\nΚόβουμε την φρέσκια μοτσαρέλα σε λεπτές φέτες και καλύπτουμε την επιφάνεια των υλικών.\nΠεριχύνουμε με λίγο ελαιόλαδο και πασπαλίζουμε με ρίγανη.\nΓυρίζουμε τα πλαϊνά της ζύμης προς τα μέσα.\nΒάζουμε το πυρέξ σε προθερμασμένο φούρνο και ψήνουμε στους 180 βαθμούς για 35-40 λεπτά.\nΤα πρώτα 15 λεπτά στον αέρα και τα υπόλοιπα αντιστάσεις πάνω-κάτω.


Εργοτέλης: Συνάντηση με τη διοίκηση του Παγκρητίου - Onsports.gr\nΚώστας Ζοργιός 19 Ιουνίου 2012, 19:25\nΕργοτέλης: Συνάντηση με τη διοίκηση του Παγκρητίου\nΣυνάντηση με τη διοίκηση του Παγκρητίου προκειμένου να συζητηθεί το ενδεχόμενο μείωσης του ενοικίου θα έχουν στο εγγύς μέλλον οι άνθρωποι του Εργοτέλη.\nΟι Κρητικοί δαπανούν περισσότερα από 200.000 ευρώ τον χρόνο προκειμένου να χρησιμοποιούν το γήπεδο για τους αγώνες και τα βοηθητικά για τις προπονήσεις. Ανεξαρτήτως του σε ποια κατηγορία θα αγωνίζονται τη νέα περίοδο, θεωρούν ότι το ποσό αυτό είναι πολύ υψηλό για τα δεδομένα της εποχής και γι αυτό σκοπεύουν να κάνουν μια κουβέντα με τη διοίκηση του σταδίου ώστε το ενοίκιο να μειωθεί και μάλιστα σε μεγάλο βαθμό.\nΣε περίπτωση που οι δύο πλευρές δεν τα βρουν, ο Εργοτέλης θα χρειαστεί να αναζητήσει αλλού στέγη. Αν τελικά την ερχόμενη σεζόν παίζει στη Football League, θα χρησιμοποιεί το Μαρτινέγκο, τόσο για τους αγώνες όσο και για τις προπονήσεις. Αν αντίθετα αγωνίζεται στη μεγάλη κατηγορία, ενδέχεται να γίνει κουβέντα με τον ΟΦΗ προκειμένου να χρησιμοποιεί το «Γεντί Κουλέ» για τα ματς και το ΒΑΚ για τις προπονήσεις.


Κρεμ μπρουλέ που λιάζεται πάνω σε τάρτα - wow\nΧρόνος αναμονής: 1 ώρα (αναμονή) & 20' (ψήσιμο)\nΣημαντικό: Καλό είναι από την ώρα που θα πασπαλίσουμε την κρέμα μας με τη ζάχαρη και θα συνεχίσουμε το ψήσιμο, η πόρτα του φούρνου μας να είναι ελαφρώς ανοιχτή. Κι αυτό, διότι θέλουμε μεν να κάψει η ζάχαρη, αλλά από την άλλη να μείνει η κρέμα χλιαρή.\n1/3 πακέτο(α) βούτυρο σε θερμοκρασία δωματίου\n1/3 κούπα(ες) γάλα\nΣε ένα μπολ κοσκονίζω καλά το αλεύρι και προσθέτω το αλάτι και το βούτυρο. Ζυμώνω με τα χέρια και προσθέτω το νερό λίγο-λίγο, βλέποντας αν χρειάζεται η ζύμη μου όλο το νερό ή ίσως 1-2 κουταλιές παραπάνω. Θέλω η ζύμη μου να είναι σφιχτή. Αφού τελειώσω, σκεπάζω το μπολ με μεμβράνη κι αφήνω τη ζύμη να ξεκουραστεί στο ψυγείο για 1 ώρα.\nΧτυπάω ελαφρά τα αβγά στο μίξερ ή με ένα πιρούνι. Σε μια κατσαρόλα και σε μέτρια φωτιά ζεσταίνω την κρέμα γάλακτος με το γάλα. Ανακατεύω απαλά. Προσθέτω σιγά-σιγά κι ανακατεύοντας συνέχεια τα αβγά και τη ζάχαρη. Δυναμώνω τη φωτιά κι ανακατεύω μέχρι να δέσει η κρέμα μου.\nΒγάζω τη ζύμη από το ψυγείο και πασπαλίζω τον πάγκο της κουζίνας μου με αλεύρι. Στρώνω τη ζύμη επάνω και με τον πλάστη αλλά και με τα χέρια τη δουλεύω και την ανοίγω σε αρκετά λεπτό φύλλο. Εάν θέλω να φτιάξω μεγάλη τάρτα, τότε φτιάχνω την ανάλογη ποσότητα. Σε περίπτωση που έχω φορμάκια και θέλω να φτιάξω ταρτάκια, τότε αφού ανοίξω τη ζύμη, την κόβω με μια κούπη ή ένα μπολάκι.\nΑλείφω την ταρτιέρα ή τα φορμάκια μου με λίγο βούτυρο και περνάω μέσα τη ζύμη. Αφαιρώ ό,τι περισσεύει στα πλαϊνά και με ένα πιρούνι τρυπάω τη βάση, ώστε να ψηθεί καλά.\nΨήνω σε προθερμασμένο φούρνο στους 180°C για περίπου 10', μέχρι να ροδίσει ελαφρώς η τάρτα μου. Την αφήνω να κρυώσει και τη γεμίζω με την κρέμα.\nΠασπαλίζω από πάνω με την καστανή ζάχαρη, φροντίζοντας να καλύψει όλη την επιφάνεια.\nσημαντικό: Ψήνω σε φούρνο που μόλις έχω ανάψει (μη προθερμασμένο), στους 250°C για 5', ίσα να καραμελώσει η ζάχαρη. Ανάβω κατόπιν το γκριλ και ψήνω για άλλα 5', μέχρι να κάψει η ζάχαρή μου.


Η Βίκυ Καγιά για Ηλιάνα Παπαγεωργίου και Έλενα Χριστοπούλου: «Από την πρώτη στιγμή τις αγκάλιασα και χάρηκα που ήταν μαζί μας» (video)\n18-12-2020 • 14:33μμ\nUPD: 18-12-2020 • 14:33μμ\n«Θεωρώ ότι όλα γίνονται καλώς καμωμένα»\nΟ τελικός του GNTM είναι γεγονός και η Βίκυ Καγιά καλέστηκε να τον σχολιάσει στην εκπομπή της Κατερίνα Καινούργιου, «Ευτυχείτε».\nΜεταξύ άλλων μίλησε και για την φημολογούμενη «κόντρα» που έχει με την Ηλιάνα Παπαγεωργίου και την Έλενα Χριστοπούλου, δίνοντας την δική της πτυχή των γεγονότων σχετικά με όσα έχουν ακουστεί κατά καιρούς.\n«Το αντιλαμβάνομαι εδώ και πολλούς μήνες αυτό, αλλά πραγματικά είναι κάτι που δεν μπορώ να στο εξηγήσω γιατί από τη δική μου την πλευρά ουδέποτε υπήρξε κάποια τέτοια τάση. Από την πρώτη στιγμή που το κανάλι μου ανακοίνωσε ότι στην κριτική επιτροπή θα είναι η Ηλιάνα Παπαγεωργίου και coach η Έλενα Χριστοπούλου, τις αγκάλιασα και χάρηκα που ήταν μαζί μας και οι δυο και νομίζω ότι πήγαμε και πάρα πολύ καλά. Τι συνέβη στο τέλος δεν ξέρω να σου πω.\nΗ Ηλιάνα Παπαγεωργίου δεν με πήρε τηλέφωνο, όμως, της έστειλα κι εγώ χαιρετίσματα και καλή αρχή. Ελάχιστα την έχω παρακολουθήσει. Δεν πιστεύω ότι θα πάει χαμένη αυτή η κίνηση, σε καμία των περιπτώσεων, γιατί το καθημερινό live είναι μεγάλο σχολείο, μαθαίνεις πάρα πολλά πράγματα.\nΔεν έχω να πω τίποτα κακό. Θεωρώ ότι όλα γίνονται καλώς καμωμένα για να πάει ένας άνθρωπος παραπέρα και να βγει μπροστά από αυτό».


Το νερό του καραγκιόζη\n-Και τι σε νοιάζει εσένα, ρε καραγκιόζη;\nΟ «καραγκιόζης» είμαι εγώ. Έχω ακούσει και χειρότερα. Όχι πολύ χειρότερα, αλλά χειρότερα σίγουρα. Το «καραγκιόζης» πάντως το έχω εμπεδώσει. «Καλός είναι μωρέ ο καραγκιόζης», παρηγοριέμαι όταν αρχίζει να μου περνάει ο θυμός.\nΠιο δύσκολο μου φαίνεται να δώσω μια ολοκληρωμένη, κάθετη, απολύτως πειστική απάντηση στο βασικό ερώτημα «τι με νοιάζει». Μια απάντηση αφοπλιστική που θα επιφέρει καίριο πλήγμα στον όποιο συνομιλητή μου και, εν τέλει, την ολοκληρωτική του και άνευ όρων παράδοσή του.\nΈχω αναλύσει και τις αιτίες γι’ αυτό. Ο χρόνος αντίδρασης είναι συνήθως περιορισμένος, το πεδίο της αντιπαράθεσης γενικώς δεν είναι ιδιαιτέρως φιλόξενο, αλλά και ο –κατά κανόνα άγνωστος– συνομιλητής μου στην πραγματικότητα δεν ενδιαφέρεται να ακούσει την απάντηση.\nΑν μπορούσε, θα περιορίζονταν στη λέξη «καραγκιόζη» και τέλος. Αλλά, δεν βγαίνει.\n-Γιατί καλέ μου κύριε κατασπαταλάτε έτσι το νεράκι; Αμαρτία είναι...\nΌντως δεν βγαίνει. Ενώ με το «τι σε νοιάζει εσένα;» υποστηρίζεται καλύτερα ο... καραγκιόζης.\nΕίναι αμέτρητες οι φορές που με το κούτελο χαμηλωμένο έχω αποπειραθεί να κάνω την κουβέντα. Είναι τις στιγμές εκείνες που κατεβαίνοντας τη Χαριλάου Τρικούπη θα πέσω –πρωί πρωί– πάνω στην εικόνα της κυρίας ή του κυριούλη που με ένα λάστιχο νερού στο χέρι επιχειρεί να απομακρύνει το χαρτάκι που έχει στηλώσει στην είσοδο της πολυκατοικίας προς την κατεύθυνση της εισόδου της διπλανής πολυκατοικίας ή, στην καλύτερη περίπτωση, προς το πεζοδρόμιο.\nΚαι τρέχει το νεράκι.\nΗ αλήθεια είναι ότι στις περισσότερες των περιπτώσεων, ο... δράστης ελάχιστα ενδιαφέρεται για το σκουπίδι-στόχο. Είμαι σίγουρος πλέον ότι εκείνη την ώρα που δεκάδες λίτρα νερού κατασπαταλώνται για το... χαρτάκι του άλλου, ο νους του είναι αλλού. Στην απλήρωτη ΔΕΗ, σε έναν έρωτα που τελείωσε πρόωρα και άδοξα, σε ένα πάθος που ξαναφούντωσε, στο άδειο ψυγείο. Γενικώς, αλλού.\nΤο θέμα του νερού όμως, είναι μια πάρα πολύ σοβαρή υπόθεση.\n-Με νοιάζει καλέ μου κύριε, γιατί νεράκι δεν έχουμε. Θα διψάσουμε όλοι μας. Εσείς, τα παιδιά σας, τα εγγόνια σας.\nΕίναι η πρώτη μου γραμμή άμυνας. Και η τελευταία.\nΗ προστασία του νερού είναι υπόθεση όλων μας. Ακόμα δεν έχουμε συνειδητοποιήσει την κρισιμότητα αυτής της μάχης.\nΣτην καθημερινή μας χρήση τα παραδείγματα αλόγιστης χρήσης αφθονούν (σε αντίθεση με το νεράκι, βεβαίως).\nΈνα άλλο κλασικό παράδειγμα είναι το σερβίρισμα νερού στα χιλιάδες καφεμπάρ της χώρας. Το ποτήρι νερό μαζί με το ουίσκι ή με τον εσπρέσο είναι αναπόσπαστο κομμάτι του παραδοσιακού ελληνικού… customer service. Τα βλέπω τα ποτήρια στα τραπέζια και νιώθω ότι είναι έτοιμα να διαμαρτυρηθούν για το επερχόμενο άδοξο τέλος. Το νερό θα καταλήξει, στις περισσότερες των περιπτώσεων, στο νεροχύτη. Και επειδή δεν μιλούν αυτά, εκεί που νιώθω ότι με... παίρνει, πολλές φορές παρεμβαίνω στη θέση τους: «Ρε παιδιά, μη βάζετε ντε και καλά νερό στον κόσμο, αφού δεν το πίνει. Δεν είναι καλύτερα να ρωτάτε αν θέλει ο πελάτης νερό, έτσι ώστε να αποφεύγεται η σπατάλη;».\nΣτατιστικά εκεί έχω καλύτερες αντιδράσεις απ’ ότι στο δρόμο.\nΆλλοτε πάλι, επειδή –άνθρωπος είμαι κι εγώ– και δεν έχω όρεξη να «τ’ ακούω» πρωί πρωί από τον κυριούλη με το λάστιχο σκέφτομαι να αποφύγω τη κουβέντα, ακριβώς για να αποφύγω και τον.. Καραγκιόζη.\n«Δεν είναι δική μου δουλειά. Είναι υπόθεση της πολιτείας να τον μάθει (και αν δεν μαθαίνει με το καλό, ας μάθει με ένα γερό πρόστιμο...) την αξία της εξοικονόμησης νερού. Αυτή η ενδοϋπαρξιακή σύγκρουση συνήθως κρατάει ελάχιστα.\n«Όχι ρε, είναι και δική μου υπόθεση. Όλων μας», το ξανασκέφτομαι. Και ρίχνομαι στη μάχη.\nΤο θέμα βεβαίως δεν είναι τα ποτήρια νερού ή ο κυριούλης με το λάστιχο. Είναι η ίδια η αντίληψη που (δεν) έχουμε για ένα τόσο σοβαρό ζήτημα.\nΗ προστασία του νερού πρέπει να ξεκινήσει από εμάς, την οικογένειά μας, τους φίλους μας, το διπλανό μας.\nΤο ότι οι μεγαλύτερες απώλειες νερού στην πατρίδα μας συμβαίνουν στο χώρο της αγροτικής παραγωγής δεν λέει τίποτα.\nΚαλή η συγκέντρωση υπογραφών, οι συνελεύσεις, οι διαδηλώσεις για την προστασία του νερού. Αλλά, ας δούμε και το σπίτι μας. Κυριολεκτικά.\nΗ προστασία της κοινωνίας των πολιτών ξεκινάει από τον ίδιο τον πολίτη.\nΗ «σχεδία» που κρατάτε στα χέρια σας έχει ένα ειδικό αφιέρωμα στο πολυτιμότερο όλων των κοινωνικών αγαθών («Το μαρτύριο της σταγόνας», σελ. 26-31).


ΕΛΛΑΔΑ - Σε διαθεσιμότητα οι λιμενικοί στο Lateam.gr\nΣε διαθεσιμότητα οι λιμενικοί\nThis is a discussion on Σε διαθεσιμότητα οι λιμενικοί within the ΕΛΛΑΔΑ forums, part of the ΕΠΙΚΑΙΡΟΤΗΤΑ category; Σε διαθεσιμότητα τέθηκαν οι πέντε λιμενικοί που κατηγορούνται, για συμμετοχή σε κύκλωμα παράνομης διακίνησης λαθρομεταναστών, στην Πάτρα. Την εντολή έδωσε ...\n26-11-2008, 17:14: #1\nΣε διαθεσιμότητα τέθηκαν οι πέντε λιμενικοί που κατηγορούνται, για συμμετοχή σε κύκλωμα παράνομης διακίνησης λαθρομεταναστών, στην Πάτρα.\nΤην εντολή έδωσε ο υπουργός Ναυτιλίας, Αναστάσης Παπαληγούρας, ο οποίος ζήτησε μεταξύ άλλων τη διενέργεια Ένορκης Διοικητικής Εξετασης και την αντικατάσταση του λιμενάρχη Πατρών.\nΣτο κύκλωμα, εκτός από τους λιμενικούς, συμμετείχαν και άλλα τρία άτομα.\nΕπίσης, ο υπουργός ζήτησε να μεταβούν άμεσα στην αχαϊκή πρωτεύουσα, προκειμένου να συνδράμουν στην έρευνα, κλιμάκιο του Γραφείου Εσωτερικών Υποθέσεων, με επικεφαλής τον διευθυντή του, καθώς και ο επιθεωρητής Δυτικής Ελλάδος και Ιονίων Νήσων.\nΗ μεγάλη επιχείρηση τις αστυνομίας και η σύλληψη των λιμενικών, αναδεικνύουν τις επιπτώσεις από την έλλειψη μεταναστευτικής πολιτικής.\nΜάλιστα, την Τετάρτη έγινε γνωστό, ότι στο "Ελευθέριος Βενιζέλος" οι λαθρομετανάστες κρατούνται σε τριτοκοσμικές συνθήκες. Συγκεκριμένα, 150 άτομα, μεταξύ των οποίων οικογένειες με μικρά παιδιά, στοιβάζονται σε χώρο που προβλέπεται για την κράτηση μόλις 26 ανθρώπων. Ο χώρος διαθέτει δε μόνο δύο τουαλέτες!\nΚαι λιμενικοί σε κύκλωμα λαθρομεταναστών LATEAM RSS NEWS 0 26-11-2008 19:41:\nΣε διαθεσιμότητα οι γιατροί LATEAM RSS NEWS 0 17-10-2008 17:32:\nΣε διαθεσιμότητα ο ανθυπαστυνόμος LATEAM RSS NEWS 0 29-06-2008 19:10:


Εδώ που τα λέμε: 1/10/2012 - 1/11/2012\nΧάος & θάνατος από τη «Σάντι»\nΠάνω από 38 οι νεκροί σε 7 πολιτείες. Περίπου 7,5 εκατομμύρια άνθρωποι έμειναν χωρίς ρεύμα. Οι ζημιές στη Νέα Υόρκη αναμένεται να φτάσουν τα 50 δισ. δολάρια. Ο Μπ. Ομπάμα ανακοίνωσε ότι οι πληγέντες θα λάβουν βοήθεια από την κυβέρνηση Εικόνες βγαλμένες από ταινίες καταστροφής του Χόλιγουντ αντίκρισαν οι πολίτες των μεσοατλαντικών πολιτειών των ΗΠΑ και της Νέας Αγγλίας, καθώς ο τυφώνας «Σάντι», που έγινε πλέον μετατροπικός κυκλώνας, άφησε στο πέρασμά του πάνω από 38 νεκρούς σε επτά πολιτείες, τη Νέα Υόρκη και το Νιου Τζέρσεϊ πλημμυρισμένα και περίπου 7,5 εκατομμύρια ανθρώπους χωρίς ρεύμα. Η καταιγίδα-Φρανκενστάιν, που οι Αμερικανοί ελπίζουν ότι δεν θα ξαναζήσουν, χθες πέρασε στον Καναδά και, σύμφωνα με τις πρώτες πληροφορίες, τουλάχιστον ένας άνθρωπος ήδη έχασε τη ζωή του εκεί.\nΟ Αμερικανός πρόεδρος Μπαράκ Ομπάμα κήρυξε την πόλη της Νέας Υόρκης, που ήταν και η πιο βαριά πληγείσα από τον τυφώνα, ως περιοχή «μέγιστης καταστροφής», που σημαίνει ότι οι πληγέντες Νεοϋορκέζοι θα λάβουν βοήθεια από την κυβέρνηση, καθώς οι ζημιές από την καταστροφή αναμένεται να φτάσουν μέχρι και τα 50 δισεκατομμύρια δολάρια.\nΗ «Σάντι» με ανέμους που έφταναν τα 130 χιλιόμετρα την ώρα έσπασε τα προστατευτικά προσχώματα στο Νιου Τζέρσεϊ, προκαλώντας εκτεταμένες πλημμύρες σε τέσσερις πόλεις, ενώ στο Μανχάταν της Νέας Υόρκης τα κύματα έφτασαν σε ύψος τα 4 μέτρα, περνώντας πάνω από κάθε προστατευτικό, προκαλώντας ζημιές σε όλο το δίκτυο του μετρό της πόλης της Νέας Υόρκης και διαλύοντας μεγάλο μέρος του δικτύου ηλεκτροδότησης.\nΣτη Νέα Υόρκη, παρά την εκκένωση μεγάλων κομματιών της πόλης, οι νεκροί από τη «Σάντι» έφτασαν τους 17 κυρίως από πτώσεις δέντρων αλλά και εξαιτίας των καλωδίων ηλεκτροδότησης που, σε συνδυασμό με το νερό, προκάλεσαν πολλούς θανάτους από ηλεκτροπληξία. Από το χτύπημα του τυφώνα ένας σταθμός ηλεκτροδότησης εξερράγη, ενώ περίπου 100 οικίες κάηκαν στο Μπρίζι Πόιντ του Κουίνς.\nΤο πέρασμα της «Σάντι» ανάγκασε επιπλέον 15.000 πτήσεις να ακυρωθούν, ενώ εκτάκτως τέθηκαν εκτός λειτουργίας και 3 πυρηνικοί αντιδραστήρες εξαιτίας προβλημάτων που αντιμετώπισαν με τη λειτουργία τους. Σημαντική εξέλιξη επίσης αποτελεί ότι το Χρηματιστήριο της Νέας Υόρκης παρέμεινε κλειστό για δεύτερη συνεχόμενη ημέρα, κάτι που έχει να συμβεί από το μακρινό 1888!\nΣύμφωνα με όλες τις εκτιμήσεις των ειδικών, θα χρειαστεί πάνω από μία εβδομάδα, για να αποκατασταθούν οι ζημιές στα δίκτυα ηλεκτροδότησης και στα δίκτυα των μέσων μεταφοράς. Αγνωστο παραμένει πότε θα μπορέσει να αποκατασταθεί πλήρως η οικονομική δραστηριότητα στις πληγείσες περιοχές που εκτείνονται από τη Βιρτζίνια μέχρι τον Καναδά!\nΑντίκτυπος και στην κούρσα για τις εκλογές\nΣε δυσχερή θέση ο Ρόμνεϊ\nΣημαντικό αντίκτυπο και στην κούρσα για τις προεδρικές εκλογές έχει το χτύπημα του τυφώνα «Σάντι», καθώς οι δηλώσεις του Ρεπουμπλικάνου κυβερνήτη του Νιου Τζέρσι, Κρις Κρίστι, υπέρ του Μπαράκ Ομπάμα για την αντίδρασή του απέναντι στον τυφώνα έχουν προκαλέσει πονοκέφαλο στον Μιτ Ρόμνεϊ.\nΕπιπλέον ο Μπαράκ Ομπάμα ακύρωσε και για σήμερα όλες τις προγραμματισμένες προεκλογικές του συγκεντρώσεις στο Οχάιο για να ασχοληθεί με την καταστροφή, η οποία αποτελεί σημαντική ευκαιρία για να αυξήσει τα ποσοστά του, όπως σημειώνει η εφημερίδα Guardian.\nΟ Ρόμνεϊ από την πλευρά του βρίσκεται πλέον σε δεινή θέση και αναγκάζεται να τηρήσει αμυντική στάση ενώ, όπως έγινε γνωστό, οι άνθρωποί του εξετάζουν τον αντίκτυπο κάθε κίνησής του και δεν είναι καθόλου σίγουροι για το εάν τελικά θα είναι υπέρ του οι εμφανίσεις που προγραμματίζει για σήμερα στη Φλόριντα.\nΑναρτήθηκε από edwpoutaleme στις Τετάρτη, Οκτωβρίου 31, 2012 Δεν υπάρχουν σχόλια:\nEurogroup: «Κλείστε όλες τις εκκρεμότητες ως τις 12 Νοεμβρίου»\nΝέο αυστηρό τελεσίγραφο προς την Ελλάδα, να κλείσει όλα τα εκκρεμή ζητήματα για να είναι σε θέση να λάβει την επόμενη δόση, απέστειλαν οι υπουργοί Οικονομικών της Ευρωζώνης (Eurogroup), μετά το πέρας της τηλεδιάσκεψης που πραγματοποίησαν. Οι δηλώσεις των Ευρωπαίων υπουργών Οικονομικών επιβεβαιώνουν το προσχέδιο των συμπερασμάτων, το οποίο διέρρευσε νωρίτερα....\nΧωρίς αποφάσεις για την Ελλάδα αλλά με ένα ακόμα «τελεσίγραφο», διανθισμένο πάντως με εγκώμια για την μέχρι σήμερα πρόοδο που έχει επιτευχθεί, ολοκληρώθηκε η τηλεδιάσκεψη του Eurogroup της Τετάρτης, με τους υπουργούς Οικονομικών της ευρωζώνης να καλούν την Αθήνα να ολοκληρώσει τις διαπραγματεύσεις με την τρόικα έως τις 12 Νοεμβρίου.\nΕπί της ουσίας οι υπουργοί Οικονομικών της Ευρωζώνης δίνουν ακόμα μια παράταση στην Ελλάδα και στον κυβερνητικό συνασπισμό να οριστικοποιήσουν το σύνολο των προαπαιτούμενων διαρθρωτικών μέτρων και να «κλείσουν» όλα τα ανοικτά μέτωπα με την Τρόικα ως την ερχόμενη Δευτέρα προκειμένου να μπορούν να προχωρήσουν στην λήψη μιας απόφασης για την στήριξη της χώρας.\nΥπό αυτό το πρίσμα κατά την τηλεδιάσκεψη της Τετάρτης, η οποία διήρκησε τρεις ώρες, αποφασίστηκε ότι οι αποφάσεις για την Ελλάδα πάνε για τις 12 Νοεμβρίου υπό την προϋπόθεση ότι από ελληνικής πλευράς θα γίνουν τα απαραίτητα που θα επιτρέψουν τη λήψη συνολικής απόφασης.\nΣτη σχετική γραπτή δήλωση που εξέδωσε αμέσως μετά ο πρόεδρος του Eurogroup, Ζαν Κλοντ Γιούνκερ, αναφέρεται: «Το Eurogroup σημείωσε την πρόοδο που έχει επιτευχθεί με στόχο την κατάληξη σε μια συμφωνία μεταξύ της Ελλάδας και της Τρόικα σχετικά με το επικαιροποιημένο πρόγραμμα, συμπεριλαμβανομένων των φιλόδοξων και ευρέων μέτρων στους τομείς της δημοσιονομικής σταθεροποίησης, των διαρθρωτικών μεταρρυθμίσεων των ιδιωτικοποιήσεων και της σταθεροποίησης του χρηματοπιστωτικού τομέα. Καλέσαμε τις ελληνικές αρχές να επιλύσουν τα εναπομείναντα ζητήματα ώστε να ολοκληρωθούν άμεσα οι διαπραγματεύσεις με την Τρόικα».\n«Το Εurogroup αναμένει να συζητήσει περαιτέρω το ελληνικό πρόγραμμα προσαρμογής στην τακτική του συνεδρίαση στις 12 Νοεμβρίου επί τη βάσει των σχετικών εγγράφων του προγράμματος και προσβλέπει σε συμφωνία επί του προγράμματος, υπό την προϋπόθεση της ολοκλήρωσης των προαπαιτούμενων δράσεων από τις ελληνικές αρχές και των εθνικών διαδικασιών στα κράτη μέλη, σύμφωνα με την καθιερωμένη πρακτική», καταλήγει η δήλωση.\nΣόιμπλε: Η Ελλάδα να εκπληρώσει τις περισσότερες δεσμεύσεις της\nΤην ίδια ώρα ο Γερμανός υπουργός Οικονομικών Βόλφγκανγκ Σόιμπλε χρησιμοποιούσε λιγότερο… διπλωματική γλώσσα από αυτήν του κ. Γιούνκερ, λέγοντας ευθέως πως η Ελλάδα πρέπει να εκπληρώσει τις περισσότερες δεσμεύσεις της προκειμένου να λάβει την επόμενη δόση, για την οποία μάλιστα διευκρίνισε πως θα πραγματοποιηθεί ψηφοφορία στο γερμανικό κοινοβούλιο!\nΟ χερ Σόιμπλε μάλιστα ξεκαθάρισε πως σε ό,τι αφορά τον ίδιο και τη γερμανική κυβέρνηση τα πράγματα είναι δεδομένα: «Αν και έχει υπάρξει σημαντική πρόοδος στο θέμα της Ελλάδας, ωστόσο, δεν έχει ακόμη επιτευχθεί συμφωνία», δήλωσε για να συμπληρώσει: «Η τρόικα δεν έχει ολοκληρώσει το έργο της καθώς υπάρχουν πολλά θέματα ακόμη να λυθούν» ..\nΟ Γερμανός υπουργός Οικονομικών κάλεσε για πολλοστή φορά την ελληνική κυβέρνηση να εκπληρώσει τις περισσότερες δεσμεύσεις της προκειμένου να λάβει την επόμενη δόση και ξεκαθάρισε πως ο ίδιος δεν είναι διόλου σίγουρος πως θα έχει ολοκληρωθεί η έκθεση της Τρόικας για την ελληνική οικονομία πριν τις 11 ή 12 Νοεμβρίου.\n«Είναι απίθανο το Eurogroup να λάβει την τελική έκθεση της τρόικας πριν τις 11 ή 12 Νοεμβρίου» είπε χαρακτηριστικά. Με ό,τι αυτό συνεπάγεται, δηλαδή νέα παράταση στο «θρίλερ» της δόσης, εάν δεν έχουν ξεκαθαρίσει τα πράγματα μέχρι την μεθεπόμενη Δευτέρα.\nΌλι Ρεν: «Δεν υπάρχει συμφωνία»\nΑνησυχία για τις… προθεσμίες εκφράζει ακόμα και ο Ευρωπαίος Επίτροπος Όλι Ρεν. Ο οποίος, δια στόματος του εκπροσώπου του Σάιμον Ο’ Κόνορ, δήλωσε το απόγευμα της Τετάρτης πως δεν υπάρχει ακόμα συμφωνία ανάμεσα στην τρόικα και την ελληνική κυβέρνηση αλλά υπάρχει ελπίδα πως όλες οι εκκρεμότητες θα κλείσουν εντός των επόμενων ημερών.\n«Ο αριθμός των ζητημάτων που εκκρεμούν μειώνεται συνεχώς» ανέφερε χαρακτηριστικά ο εκπρόσωπος του Όλι Ρεν.\nΚαι νέο Eurogroup στις 8 Νοεμβρίου;\nΑπό τις Βρυξέλλες πάντως διαρρέεται, ήδη από το βράδυ της Δευτέρας, πως εφόσον «κλείσει» η συμφωνία με την Τρόικα και «λυθούν» τα προσκόμματα – σε πολιτικό επίπεδο – αναφορικά με τα μέτρα στην Αθήνα, τότε δεν αποκλείεται ο πρόεδρος του Eurogroup Ζαν Κλοντ Γιούνκερ να συγκαλέσει νέα, έκτακτη συνεδρίαση των υπουργών Οικονομικών στις 8 Νοεμβρίου.\nΕuro Working Group: Οι συζητήσεις δεν έχουν ολοκληρωθεί\nΑνάλογες ήταν και οι δηλώσεις του κυρίου Thomas Wieser, προεδρεύοντα του European Working Group, ο οποίος τόνισε μεν ότι οι συζητήσεις ανάμεσα στην Ελλάδα και τους εκπροσώπους της Τρόικας δεν έχουν ακόμη ολοκληρωθεί, αλλά «υπενθύμισε» στους δημοσιογράφους που τον ρώτησαν σχετικά πως « τα τελευταία βήματα σε τέτοιες περιπτώσεις, είναι πάντα τα δυσκολότερα».\nΜε βάση όλες τις τελευταίες εξελίξεις, οι περισσότεροι αναλυτές εκτιμούν πως οι Ευρωπαίοι επιδιώκουν να προχωρήσουν τελικά στην έγκριση της εκταμίευσης της δόσης των 31,5 δισ. ευρώ . Αλλά αυτή θα είναι μια απόφαση που θα ληφθεί σε πολιτικό επίπεδο, με αποτέλεσμα να μην είναι η έκθεση της Τρόικας αυτή που επί της ουσίας θα κρίνει την καταβολή ή μη της δόσης. Πλην όμως χρειάζονται την «κάλυψη» μιας συμφωνίας στην Αθήνα για να έχουν το έρεισμα να προχωρήσουν σε μια πολιτική απόφαση …\nΛύση η επαναγορά χρέους;\nΟι ίδιοι αναλυτές πάντως εκτιμούν πως σε πρακτικό επίπεδο οι Ευρωπαίοι έχουν τη λύση της επαναγοράς ελληνικών ομολόγων.\nΜάλιστα αυτό διατείνεται σε δημοσίευμά της την Τετάρτη η Wall Street Journal, επικαλούμενη μάλιστα ανώτατους Ευρωπαίους αξιωματούχους που δηλώνουν πως η πρόταση για επαναγορά του ελληνικού χρέους ερευνάται πλέον πολύ σοβαρά και φαίνεται να έχει και τη στήριξη τόσοι της ΕΚΤ, όσο και του Βερολίνου.\nΜάλιστα οι ίδιες πηγές ανέφεραν στην εφημερίδα πως δεν αποκλείεται να προκριθεί και μια πρόταση για τη μείωση των επιτοκίων, στα δάνεια που λαμβάνει η Ελλάδα.\nΣύμφωνα με τους ίδιους αξιωματούχους, συζητείται σοβαρά και η παράταση του στόχου για τη βιωσιμότητα του ελληνικού χρέους μέχρι το 2022!\nΑντιθέτως, τα όποια σενάρια για νέο «κούρεμα» / αναδιάρθρωση στο χρέος της Ελλάδας έχουν οριστικά τεθεί εκτός συζητήσεων.\nΣτο νοσοκομείο φρουρούμενος ο Σπ.Καρατζαφέρης\nΟ Σπύρος Καρατζαφέρης μεταφέρθηκε στον Ερυθρό Σταυρό, συνοδεία αστυνομικών, για να υποβληθεί στις απαραίτητες εξετάσεις. Ο δημοσιογράφος που συνελήφθη χθες βράδυ λόγω εντάλματος που είχε εκδοθεί εναντίον του για την υπόθεση Γιοσάκη, ένιωσε αδιαθεσία, έντονο άγχος και στρες και διεκομίσθη στο νοσοκομείο όπου και θα παραμείνει φρουρούμενος μέχρι την Παρασκευή.\nΣύμφωνα με το site του, spirospero, ο λόγος για τον οποίο συνελήφθη είναι τα απόρρητα έγγραφα του Λογιστήριου του Κράτους που αφαίρεσαν χάκερς, τα οποία σύμφωνα με τον ίδιο, έχει στα χέρια του.\nΑλλοδαποί έσφαξαν Κομμωτή μέσα στο μαγαζί του και το έσπασαν το μαγαζί στον Αγ.Παντελεήμονα\nΑλλοδαποί έσφαξαν κομμωτή του έσπασαν το μαγαζί και την κοπάνησαν. Το όνομα του άτυχου Κομμωτή ήταν Αργύρης περισσότερα στοιχεία δεν έχουμε ακομα για το θύμα.\nΑνανεσα τους ο Βουλευτής της Χρυσής Αυγής Παναγιώταρος και Μπαρμπαρούσσης\nΣύμφωνα με πληροφορίες των κατοίκων αναφέρουν πως το κομμωτήριο ήταν το τελευταίο Ελληνικό της περιοχής και μιλάνε για ανταγωνισμό και στο ότι οι Αλλοδαποί κάνουν προγκρομ στους Έλληνες, δηλαδή προσπαθούν να διώξουν στην περιοχή ότι είναι Ελληνικό.\nΤην πρώτη θέση στο βάθρο των πιο έξυπνων ανθρώπων του κόσμο, κατέχει ένας Έλληνας. Ο Θεσσαλονικιός Ευάγγελος Κατσιούλης, άγγιξε το εκπληκτικό νούμερο των 198 μονάδων στο τεστ νοημοσύνης (IQ). Σύμφωνα με δημοσίευμα της εφημερίδας Espresso ο κ. Κατσιούλης ανακάλυψε τυχαία ότι ο δείκτης νοημοσύνης του υπερτερεί κατά πολύ εκείνον του μέσου ανθρώπου. «\nΣτο σχολείο είχα κάποιες ενδείξεις, καλές επιδόσεις, καλές θέσεις σε διαγωνισμούς, στις πανελλήνιες… αλλά ήταν πριν από κάποια χρόνια, όταν μπήκα σε μια ιστοσελίδα και μου εμφανίστηκε μια από τις διαφημίσεις για τεστ νοημοσύνης και το έκανα. Πήγα πολύ καλά μπήκα σε ένα ακόμα σάιτ και άρχισα να μετέχω σε λέσχες».\nΟ κ. Κατσιούλης, ζει και εργάζεται στη Θεσσαλονίκη και συγκεκριμένα στο τμήμα Ιατρικής Βιολογίας του Αριστοτέλειου Πανεπιστημίου, ενώ οι σπουδές του επεκτείνονται στην Φιλοσοφία και την Ψυχοφαρμακολογία.\nΤον δείκτη νοημοσύνη του κ Κατσούλη- σύμφωνα με τους επιστήμονες- κατέχει ένας στο δισεκατομμύριο ενώ, στη δεύτερη θέση στον κατάλογο του «World Genius Directory», βρίσκεται ο Αμερικανός Rick Rosner με 192\nTheBest.gr Διαβάστε περισσότερα...\n«Συντέλεια»: Δε θα κάναμε τη φάρσα αν ξέραμε ότι θα την ενοχλούσε τόσο\nΤη δική του εκδοχή για την ατυχή φάρσα προς τη Λιάνα Κανέλλη στο στούντιο του ΣΚΑΪ, έδωσε ο Μάνος Βουλαρινός, ο παρουσιαστής της εκπομπής «Συντέλεια», μιλώντας σε μεσημεριανή εκπομπή. «Δεν είμαι και τόσο καλά, τόσο όσο θα ήθελα, εξαιτίας του περιστατικού», είπε ο παρουσιαστής της γνωστής σατιρικής εκπομπής, προσθέτοντας πως «ο Χάρης (ο άνθρωπος που ντύθηκε «Κασιδιάρης», για να προκαλέσει την έκπληξη της κ. Κανέλλη) κατέβηκε να κάνει ένα αστειάκι στον καλεσμένο, μία πλάκα. Αυτό συμβαίνει εδώ και μήνες. Έχει συμβεί με δεκάδες ανθρώπους».\n«Δεν είχε αντιδράσει κάποιος τόσο άσχημα μέχρι στιγμής, οπότε δεν περιμέναμε μία τέτοια αντίδραση η οποία εκ των υστέρων μπορώ να καταλάβω ότι η Λιάνα Κανέλλη είναι φορτισμένη, οπότε δεν θα κάναμε το αστείο ποτέ, εάν ξέραμε ότι θα την ενοχλούσε τόσο πολύ. Η πλάκα δεν έγινε. Η κυρία Λιάνα ήταν χάλια, έτσι όπως την είδατε. Ερχόμενος την είδα και της είπα “χίλια συγγνώμη”», κατέληξε ο παρουσιαστής μιλώντας στη «Μεσημεριανή Μελέτη».\nΑναρτήθηκε από edwpoutaleme στις Πέμπτη, Οκτωβρίου 25, 2012 Δεν υπάρχουν σχόλια:\nΔεν ψηφίζει αλλά και δεν καταψηφίζει τα μέτρα η ΔΗΜΑΡ αν έρθουν σε ένα άρθρο\nΣυνεδριάζει εκτάκτως η εκτελεστική επιτροπή της ΔΗΜΑΡ αυτή την ώρα προκειμένου να συζητήσει για τη στάση του κόμματος έναντι της συμφωνίας με την τρόικα, στην οποία έχει καταλήξει η κυβέρνηση. Κύκλοι της ΔΗΜΑΡ διαμηνύουν ότι «εάν η κυβέρνηση επιμείνει και φέρει ένα άρθρο μόνο για το μέτρα εμείς δεν θα το ψηφίσουμε, αλλά και δεν θα το καταψηφίσουμε» , σε μια αναφορά που παραπέμπει εμμέσως σε μια συμβιβαστική» φόρμουλα με το να δηλώσουν "παρών" για να μην υπάρξει αδιέξοδο με απρόβλεπτες συνέπειες στην κυβερνητική συνοχή, αν και δεν είναι γνωστό μέχρι στιγμής πως αντιδρά το Μέγαρο Μαξίμου στη συγκεκριμένη εκδοχή.\nΜία ακόμη συμβιβαστική πρόταση που καταθέτει στο τραπέζι η ΔΗΜΑΡ είναι να υπάρξουν ισοδύναμα μέτρα και να κατατεθούν εκ νέου οι προτάσεις για τις εργασισκές σχέσεις.\nΤο «αγκάθι» στην υπερψήφιση των μέτρων είναι το ζήτημα της συμφωνίας για τις εργασιακές σχέσεις, για το οποίο η ΔΗΜΑΡ αναγνωρίζει ότι έχουν γίνει βελτιώσεις έναντι του αρχικού σχεδίου αλλά ζητά να γίνουν κι άλλες. Κάτι το οποίο όμως υποστηρίζει ότι είναι αδύνατον πλέον ο υπουργός Οικονομικών κ. Στουρνάρας.\nΤο πρωί πάντως υπήρξε νέα συνάντηση του αρμόδιου της ΔΗΜΑΡ για την Οικονομία κ. Δ. Χατζησωκράτη με τον υπουργό Επικρατείας κ. Δ. Σταμάτη.\nΗ ΔΗΜΑΡ πρότεινε τρεις λύσεις στην κυβέρνηση: απόσυρση της επίμαχης διάταξης για τα εργασιακά ώστε να έρθει αργότερα , «αστερίσκος» για επανεξέταση της συμφωνίας , ξεχωριστό άρθρο για τα εργασιακά. Το μήνυμα επίσης της ΔΗΜΑΡ είναι ότι στηρίζει την κυβέρνηση και δεν επιθυμεί την πτώση της αλλά και ότι «το θέμα δεν είναι υπουργού, είναι του πρωθυπουργού».\nΜήνυσε τη γυναίκα του επειδή ήταν... άσχημη! Και δικαιώθηκε!\nΤα διαζύγια ποτέ δεν είναι ευχάριστα, αλλά το συγκεκριμένο είναι πραγματικά άσχημο. Ένας Κινέζος όχι μόνο χώρισε, αλλά και μήνυσε τη σύζυγό του επειδή ήταν άσχημη και τελικά το δικαστήριο τον δικαίωσε, δημιουργώντας για άλλη μια φορά αμφιβολίες για την πραγματική αξία λέξεων όπως «γάμος» και «αγάπη». Σύμφωνα με τα όσα ακούστηκαν στο δικαστήριο, ο Γιαν Φενγκ ήταν πολύ ερωτευμένος με τη γυναίκα του και ζούσαν ευτυχισμένα, μέχρι που εκείνη έμεινε έγκυος. Όταν γεννήθηκε η κόρη τους άρχισαν τα προβλήματα, καθώς η μικρή σύμφωνα με τον Γιαν ήταν άσχημη σε ανατριχιαστικό βαθμό, και δεν έμοιαζε καθόλου σε κανέναν από τους δύο γονείς της.\nΕκείνος άρχισε να κατηγορεί τη σύζυγό του ότι τον απάτησε και το παιδί δεν είναι δικό τους, για να μάθει τελικά το μεγάλο μυστικό της: Πριν τον γνωρίσει είχε ξοδέψει περισσότερα από 100.000 δολάρια σε πλαστικές επεμβάσεις για να βελτιώσει την εικόνα της, κάτι που δεν του είχε αποκαλύψει ποτέ.\nΈτσι, ο Φενγκ κατέθεσε αίτηση διαζυγίου ενώ παράλληλα τη μήνυσε κατηγορώντας την ότι τον εξαπάτησε και τον έπεισε να την παντρευτεί χρησιμοποιώντας δόλια μέσα. Ο δικαστής, ο οποίος φυσικά ήταν άντρας, δικαίωσε τον Φενγκ και αποφάσισε ότι η γυναίκα θα πρέπει να καταβάλει ως αποζημίωση 120.000 δολάρια στον πρώην σύζυγό της.\nΕυ. Βασιλάκης: Αναγκαία για τη βιωσιμότητα Olympic Air – Aegean η συνένωση\nΑναγκαία για τη βιωσιμότητα και των δύο αεροπορικών εταιρειών χαρακτήρισε την εξαγορά της Olympic Air από την Aegean ο αντιπρόεδρος της τελευταίας Ευτύχιος Βασιλάκης. Όπως ανέφερε, ευελπιστεί πως εντός έξι μηνών θα έχει δοθεί το πράσινο φως από την ελληνική Επιτροπή Ανταγωνισμού που θα εξετάσει την εξαγορά και πρόσθεσε ότι το νέο αεροπορικό σχήμα θα αντιμετωπίσει τον καταναλωτή με σεβασμό.\n«Έχουμε αποδείξει ότι σεβόμαστε τον καταναλωτή γιατί έχουμε χαμηλότερους ναύλους κατά 25% από ότι πριν από τρία χρόνια και επίσης ότι έχουμε χαμηλότερους ναύλους στην Ελλάδα από ότι υπάρχουν σε αντίστοιχες εταιρείες της νότιας Ευρώπης» τόνισε.\nΟι δύο εταιρείες ευελπιστούν να εξοικονομήσουν από τη συνένωση των υπηρεσιών τους περίπου 30 με 35 εκατομμύρια ευρώ εντός 18 μηνών.\nΜέχρι στιγμής οι δύο εταιρείες καταγράφουν για το 2011 απώλειες, η μεν Aegean 27,2 εκατομμυρίων η δε Olympic 37,6 εκατομμυρίων ευρώ.\nΤην τελευταία τριετία η αγορά εσωτερικού έχει συρρικνωθεί κατά 31% και έχει χάσει περίπου τη μισή της αξία (45%). Η αξία της διαμορφώνεται σε 240 εκατ. ευρώ από 400 εκατ. ευρώ το 2009, ενώ ο αριθμός των επιβατών έχει μειωθεί κατά 1,7 εκατομμύρια.\nΑν και η επιβατική κίνηση από και προς τα ελληνικά αεροδρόμια έχει παραμείνει αμετάβλητη, με περίπου 25 εκατομμύρια επιβάτες να ταξιδεύουν ετησίως, παρατηρείται πτώση της τάξεως του 22% σε αφίξεις ξένων επισκεπτών στην Αθήνα, που αποτελεί και την κύρια βάση των ελληνικών αεροπορικών εταιρειών.\nΣτόχος του νέου σχήματος είναι τα επόμενα πέντε χρόνια να εκτελεί δρομολόγια με περισσότερα από 70 αεροσκάφη και να χρησιμοποιεί από 8 έως 10 βάσεις στην Ελλάδα.\nΜία γυναίκα-αράχνη, η οποία παγιδεύει στον «ηλεκτρονικό της ιστό» ανυποψίαστους άνδρες, κυρίως παντρεμένους που ψάχνουν για λίγη… διασκέδαση μακριά από τα μάτια των συζύγων τους, έχει σπείρει τον τρόμο στο Διαδίκτυο. Δελεάζει αρχικά τα θύματά της με kinky ερωτικά παιχνίδια, τα οποία όμως καταλήγουν σε ωμούς εκβιασμούς που χωρίζουν ζευγάρια και διαλύουν οικογένειες.\nΠηγή: newpost.gr Διαβάστε περισσότερα...\nΣΟΚ: Φοιτήτριες κάνουν στοματικό σεξ στις τουαλέτες για ένα ποτό\nΠραγματικά, είναι απίστευτη η καταγγελία από ιδιοκτήτη καφετέριας στα Γιάννενα.\nΕπιπλέον και άλλοι μαγαζάτορες επιβεβαιώνουν πως γίνεται το ίδιο και στις δικές τους καφετέριες.\nΣύμφφωνα με το katoci.com, φοιτήτριες στα Γιάννενα κάνουν στοματικό σεξ στις τουαλέτες καφετεριών, για ένα ποτό.\nΣτην πλήρη ξεφτίλα...\nΕίναι διαπιστωμένο ότι όπου ανεβαίνει ο δείκτης της φτώχειας, εκεί παρατηρείται και αύξηση της πορνείας και της ανηθικότητας.\nΑναρτήθηκε από edwpoutaleme στις Τετάρτη, Οκτωβρίου 24, 2012 Δεν υπάρχουν σχόλια:\nΤσίπρας: Παρέλαβαν κράτος και θα παραδώσουν μία αποικία χρέους\n«Προφανώς, η λίστα Λαγκάρντ που «ξέχασε ο κ. Βενιζέλος και έχασε ο κ. Παπακωνσταντίνου» δεν είναι η μόνη λίστα μεγαλοκαταθετών. Υπάρχουν και άλλες λίστες σε γερμανικές τράπεζες, όπως προκύπτει και από την κατάθεση Χριστοφοράκου με τη λίστα της Ζήμενς». «Αυτό εξηγεί γιατί διαλέξατε στρατόπεδο και φτιάχνετε τον άξονα υποταγής της διμερούς συμφωνίας Ελλάδας - Γερμανίας, που μετατρέπει την Ελλάδα σε προτεκτοράτο», ανέφερε στη Βουλή ο αρχηγός της αξιωματικής αντιπολίτευσης Αλέξης Τσίπρας, σε παρέμβασή του κατά τη συζήτηση του νομοσχεδίου για τις αποκρατικοποιήσεις ΔΕΚΟ και λιμένων.\n«Οι μνημονιακές κυβερνήσεις, παρέλαβαν κράτος και θα παραδώσουν μία αποικία χρέους. Ένας από τους λόγους είναι, για να στερηθεί σημαντικών εργαλείων η επόμενη κυβέρνηση που θα έρθει με τη στήριξη του λαού, για να ανορθώσει τη χώρα και την οικονομία. Και αυτός είναι ένας από τους επιπρόσθετους λόγους που έχουμε σηκώσει πολύ ψηλά τους τόνους», ανέφερε, μεταξύ άλλων, ο κ. Τσίπρας.\nΣτο ποδόσφαιρο δεν υπάρχουν φαβορί...\nΝαι, γίνονται και θαύματα στο ποδόσφαιρο. Ο Αιγινιακός, που μέχρι πέρσι έπαιζε στη Δ’ Εθνική, απέκλεισε με 6-5 στα πέναλτι (1-1 κανονική διάρκεια και παράταση) τον Εργοτέλη, που αγωνιζόταν πέρυσι στη Σούπερ Λίγκα. Ο Πλατάκης στο 10’ είχε δώσει το προβάδισμα στον Αιγινιακό, αλλά ο Δωματάς ισοφάρισε στο 38’ για τον Εργοτέλη, που είχε και δοκάρι με τον Λαμπίν στο 80’. Το παιχνίδι οδηγήθηκε στα πέναλτι, εκεί όπου οι γηπεδούχοι ήταν πιο τυχεροί και πήραν σπουδαία πρόκριση, με τον Αχαλινόπουλο να ευστοχεί στο τελευταίο πέναλτι (ένα πέναλτι απέκρουσε ο Σακελαρίδης).\nΑΙΓΙΝΙΑΚΟΣ: Σακελαρίδης, Μητράκας, Αποστολίδης, Τασίδης, Αχαλινόπουλος, Σαββίδης, Μποταΐτης, Προβατίδης, Κυρτέγος, Πλατάκης, Ζούρκος.\nΕΡΓΟΤΕΛΗΣ: Καβουσάκης, Ρέντζας, Γεωργίου, Γιοβάνοβιτς, Σαρρής, Κοζορώνης, Ουέλινγκτον, Πλουσής, Δωματάς, Λαμπίν, Ευαγγέλου (60’ Χατζής).\nΤο δικαίωμα να πραγματοποιούν εκπτώσεις τέσσερις φορές το χρόνο θα έχουν τα εμπορικά καταστήματα, όπως ανακοίνωσε σήμερα ο υφυπουργός Ανάπτυξης Θανάσης Σκορδάς, ο οποίος έχει δώσει τη σχετική ρύθμιση για δημόσια διαβούλευση με τους φορείς της αγοράς. Η πρόταση αφορά την πραγματοποίηση εκπτώσεων τον χειμώνα από το πρώτο Σάββατο του Ιανουαρίου και το καλοκαίρι από το πρώτο Σάββατο του Ιουλίου για διάστημα 4-6 εβδομάδων, ενώ θα επιτραπούν και δύο επιπλέον δεκαήμερα εκπτώσεων: στις αρχές Μαΐου και τις αρχές Νοεμβρίου.\nΠροβληματισμός σε ΝΔ και ΠΑΣΟΚ για την στάση της ΔΗΜΑΡ\nΣύμφωνα με ενημέρωση του υπουργού Οικονομικών προς το ΠΑΣΟΚ, η κυβέρνηση θα καταθέσει στη Βουλή την ερχόμενη εβδομάδα δύο νομοσχέδια. Το ένα θα είναι ο προϋπολογισμός, με φορολογικά και δημοσιονομικά μέτρα, και το άλλο το μνημόνιο, ό,τι δηλαδή ζητούν οι δανειστές και απαιτεί νομοθετική παρέμβαση (περικοπές, εργασιακά και προαπαιτούμενες δράσεις).\nΕπίσης, το πιθανότερο είναι ότι το δεύτερο νομοσχέδιο θα έχει τη μορφή ενός και μόνο άρθρου, ώστε να περιοριστούν οι ονομαστικές ψηφοφορίες που θα δοκιμάσουν τη συνοχή της κυβέρνησης.\nΈπειτα από αυτή τη "διευκρίνιση", το μεγάλο ερώτημα είναι, πλέον, το τι θα πράξει η ΔΗΜΑΡ.\nΗ στάση του κόμματος της ανανεωτικής αριστεράς είναι πολύ πιθανό να λειτουργήσει ως βαρόμετρο και για τις αντιδράσεις στο ΠΑΣΟΚ. Ήδη, έχουν καταγραφεί στο δημόσιο διάλογο "προειδοποιήσεις" από βουλευτές του Κινήματος (Παραστατίδης, Κασσής κ.ά) πως δε θα ψηφίσουν τα μέτρα.\nΤο κόμμα του κ. Κουβέλη, πάντως, παρά τις νέες εξελίξεις από τις αλλαγές στα εργασιακά, που εμφανίζονται ως υποχώρηση της Τρόικας, επιμένει να θεωρεί ότι οι μεταβολές αυτές δεν αποτελούν αποδεκτή βάση συζήτησης και, πολύ περισσότερο, συμφωνίας.\nΌπως λένε από το ηγετικό επιτελείο της ΔΗΜΑΡ, «για μας παραμένει ως κρίσιμο να μην περάσει η κατάργηση των συλλογικών συμβάσεων και ο ορισμός από την κυβέρνηση του κατώτατου μισθού».\nΛάρισα: Παπάς πούλαγε εικόνες του 18ου αιώνα για 450 χιλιάδες ευρώ!\nΟ 46χρονος ιερέας, συνελήφθη, μαζί με μια 52χρονη γυναίκα... Σύμφωνα με την Αστυνομία, οι δυο τους προσπάθησαν να πουλήσουν σε αστυνομικό εκκλησιαστικές εικόνες, για 450.000 ευρώ!\nΣε βάρος τους σχηματίσθηκε δικογραφία κακουργηματικού χαρακτήρα για παράβαση της νομοθεσίας περί προστασίας αρχαιοτήτων και εν γένει της πολιτιστικής κληρονομιάς.Από την έρευνα των Αστυνομικών, βρέθηκαν και κατασχέθηκαν εννέα εκκλησιαστικές εικόνες ιδιαίτερα μεγάλης χρηματικής και χρονολογικής αξίας!\nΑπό αυτές, οι πέντε υπάγονται στο νόμο περί προστασίας αρχαιοτήτων, σύμφωνα με εκτίμηση της Εφορίας Βυζαντινών Αρχαιοτήτων Λάρισας και χρονολογούνται στον 18ο και 19ο αιώνα.\nNewsit.gr Διαβάστε περισσότερα...\nPheed, το κοινωνικό δίκτυο που έχει λίγο από όλα και σου αποφέρει χρήματα\nΈνα νέο κοινωνικό δίκτυο με την ονομασία Pheed έκανε την εμφάνιση του πριν από μερικές ημέρες και σύμφωνα με τους δημιουργούς του συγκεντρώνει τα καλύτερα χαρακτηριστικά των δημοφιλέστερων κοινωνικών δικτύων και αφήνει έξω αυτά που δε θα έπρεπε να υπάρχουν. Μέχρι στιγμής το Pheed έχει καλωσορίσει και με το παραπάνω ο κόσμος των celebrities με εγγραφές από τους David Guetta, Paris Hilton, Miley Cireus και εκατοντάδες άλλες διασημότητες. Συνολικά στο κοινωνικό δίκτυο έχουν εγγραφεί ήδη περισσότεροι από 1 εκατομμύριο χρήστες.\nΜε μια πρώτη ματιά η ιστοσελίδα διαθέτει ένα Timeline παρόμοιο με αυτό του Facebook, trending topics αλά Twitter, δυνατότητα εύκολης ενσωμάτωσης υλικού (φωτογραφίες, βίντεο, audio, live broadcasts) στις δημοσιεύσεις και επιλογή για επαναδημοσίευση των “pheeds” στα Facebook, Twitter κ.α. Επιπλέον, ο χρήστης μπορεί να κατηγοριοποιεί τις δημοσιεύσεις του ανάλογα με την καταλληλότητά τους για μικρότερες ηλικίες.\nΗ σημαντικότερη διαφορά του από τα υπόλοιπα κοινωνικά δίκτυα έγκειται στο ότι το Pheed δίνει την ευκαιρία στους χρήστες του να βγάζουν χρήματα θέτοντας στο υλικό τους μηνιαία συνδρομή (από $1.99-$34.99) ή χρεώνοντας ανά view. Το κοινωνικό δίκτυο κρατά το 50% του τελικού ποσού και το άλλο μισό ο χρήστης.\nΑναρτήθηκε από edwpoutaleme στις Τρίτη, Οκτωβρίου 23, 2012 Δεν υπάρχουν σχόλια:\nΚορυφαίος ο Διαμαντίδης\nΣύμφωνα με έρευνα της επίσημης ιστοσελίδας του ΝΒΑ, ο Δημήτρης Διαμαντίδης βρίσκεται στην 3η θέση των 12 καλύτερων παικτών που δεν αγωνίζονται στο καλύτερο πρωτάθλημα του κόσμου. Αποτελεί παγκόσμια παραδοχή ότι ο Δημήτρης Διαμαντίδης είναι ένας από τους κορυφαίους μπασκετμπολίστες που αγωνίζονται εκτός ΝΒΑ...\nΗ επιβεβαίωση της ήρθε από την επίσημη ιστοσελίδα του καλύτερου πρωταθλήματος του κόσμου, σε έρευνα που διενήργησε. Συγκεκριμένα οι τζένεραλ μάνατζερ των 30 ομάδων του ΝΒΑ κλήθηκαν να απαντήσουν στην ετήσια δημοσκόπηση της λίγκας για την σεζόν που θα ξεκινήσει σε λίγες ημέρες.\nΜεταξύ των ερωτήσεων ήταν κι εκείνη αναφορικά με τους καλύτερους παίκτες παγκοσμίως (μη Αμερικανών) αυτή τη στιγμή που δεν αγωνίζονται στο ΝΒΑ. Και μέσα στις επιλογές των GM ήταν και οι δύο Έλληνες διεθνείς γκαρντ!\nΤις περισσότερες ψήφους, το 34,6% συγκέντρωσε ο Χουάν Κάρλος Ναβάρο, ενώ δεύτερος στις προτιμήσεις ήταν ο συμπατριώτης του Νίκολα Μίροτιτς με 11,5%.\nΣτην τρίτη θέση με 7,7% βρίσκεται ο Δημήτρης Διαμαντίδης! Μαζί με τον Έλληνα παίκτη, με το ίδιο ποσοστό είναι ο Ρούντι Φερνάντεθ, ο Μπο ΜακΚάλεμπ και ο Ντάριο Σάριτς.\nMozilla Firefox με ενσωμάτωση Facebook Chat. Μπορείτε να το δοκιμάσετε τώρα!\nH Mozilla ανακοίνωσε ότι ξεκινά δοκιμές για το νέο Social API του Firefox παρέχοντας στους χρήστες πρόσβαση στα αγαπημένα τους κοινωνικά δίκτυα απευθείας από τον browser τους χωρίς να χρειάζεται να ανοίγουν νέα παράθυρα. Πρωταρχικός της στόχος είναι η ενσωμάτωση του Facebook chat στον browser της, λειτουργία την οποία καλεί όλους τους χρήστες να δοκιμάσουν. Με το Social API, ο χρήστης μπορεί να βλέπει κάθε στιγμή ποιοι από τους φίλους του είναι online και να συνομιλεί μαζί τους την ώρα που πλοηγείται στο Διαδίκτυο, να έχει πρόσβαση στο News Feed του και να ενημερώνεται άμεσα για όλες τις νέες ειδοποιήσεις του. Επιπλέον, με ένα μόνο κλικ μπορεί να ποστάρει στο Facebook τις σελίδες και τα θέματα που συναντά κατά την πλοήγηση.\nΠορεία διαμαρτυρίας από μαθητές και γονείς για το θέμα της μεταφοράς\nΣυγκέντρωση και πορεία διαμαρτυρίας προς τη Βουλή πραγματοποίησαν το πρωί γονείς, μαθητές και καθηγητές από 18 δήμους της Ανατολικής και της Δυτικής Αττικής διαμαρτυρόμενοι για το ζήτημα της μεταφοράς των μαθητών. Στις 11.30 οι διαμαρτυρόμενοι συγκεντρώθηκαν στην πλατεία Κλαυθμώνος, ενώ στη συνέχεια έκαναν πορεία προς τη Βουλή.\nΓονείς και καθηγητές υποστηρίζουν ότι δεν έχουν τηρηθεί όσα είχε υποσχεθεί η ηγεσία του υπουργείου Οικονομικών.\nΣτο κοινό ψήφισμα που είχαν εκδώσει οι 18 δήμαρχοι -και το οποίο διαβίβασαν στους υπουργούς Εσωτερικών, Οικονομικών, Παιδείας, στον Περιφερειάρχη Αττικής και τους βουλευτές της Περιφέρειας Αττικής- καταγγέλλεται η «αδικαιολόγητη ολιγωρία που υπάρχει από πλευράς Πολιτείας για τα θέματα που αφορούν την ομαλή λειτουργία των σχολείων της πρωτοβάθμιας και της δευτεροβάθμιας εκπαίδευσης».\nΠάνω από 200 παιδιά είχε βιάσει ο παρουσιαστής – κτήνος\nΈνα αληθινό κτήνος ήταν ο Τζίμι Σάβιλ, ο δημοφιλής παρουσιαστής του BBC, που μετά θάνατον αποκαλύπτεται ότι είχε βιάσει πάνω από 200 παιδιά (12 έως 15 ετών) και, μάλιστα πολλά απ’ αυτά, μέσα στο καμαρίνι του.\nΤο ακόμη χειρότερο είναι ότι όλοι ήξεραν αλλά σιωπούσαν. Το σκάνδαλο έχει πάρει τεράστιες διαστάσεις.\nΟ αρχισυντάκτης της εκπομπής του Σάβιλ τέθηκε σε διαθεσιμότητα, διότι ήξερε τα πάντα και αντί να τα αποκαλύψει προτίμησε να κάνει δύο αφιερώματα στη μνήμη του, με τα οποία τον εκθείαζε…\nΟ ίδιος ο πρωθυπουργός, Ντέιβιντ Κάμερον, ζήτησε εξηγήσεις από τους ιθύνοντες του τηλεοπτικού δικτύου, δηλώνοντας «το Έθνος νιώθει αποτροπιασμό. Νιώθουμε όλοι μας αποτροπιασμό ακούγοντας τις κατηγορίες σε βάρος του Τζίμι Σάβιλ, υπάρχουν σοβαρά ερωτήματα τα οποία χρήζουν απάντησης».\nΟ γενικός διευθυντής, Τζορτζ Ένστουιλ, θα παρουσιαστεί στο Κοινοβούλιο, για να δώσει εξηγήσεις.\naixmi.gr Διαβάστε περισσότερα...\nΜακελείο σε εμπορικό κέντρο στις ΗΠΑ με τέσσερις νεκρούς\nΤρεις άνθρωποι έχασαν τη ζωή τους και τέσσερις ακόμη τραυματίστηκαν όταν ένοπλος άνοιξε πυρ χθες σε ινστιτούτο ομορφιάς, κοντά σε εμπορικό κέντρο στα προάστια του Μιλγουόκι, των ΗΠΑ, όπως δήλωσε σε συνέντευξη τύπου ο αρχηγός της αστυνομίας της περιοχής, Ντάνιελ Τουσχάους. Νεκρός βρέθηκε κοντά στο εμπορικό κέντρο και ο ένοπλος άνδρας που νωρίτερα έσπειρε τον πανικό.\nΗ ταυτοποίηση του υπόπτου από τις αστυνομικές αρχές έδειξε ότι ο ένοπλος ήταν ο 45χρονος Ράντκλιφ Χότον, κάτοικος του Μπράουν Ντίρ στο Γουισκόνσιν.\nΣύμφωνα με το NBC, κατά πάσα πιθανότητα o δράστης ήθελε να εκδικηθεί τη σύζυγο και την κόρη του που εργάζονταν εκεί.\nΣημειώνεται ότι σε απόσταση περίπου ενός χιλιομέτρου από το σημείο που σημειώθηκε το αιματηρό επεισόδιο βρίσκεται το ξενοδοχείο Σέρατον όπου το 2005, σε παρόμοιο περιστατικό έχασαν τη ζωή τους επτά άνθρωποι και άλλοι τέσσερις τραυματίστηκαν.\nΑναρτήθηκε από edwpoutaleme στις Δευτέρα, Οκτωβρίου 22, 2012 Δεν υπάρχουν σχόλια:\nΤο σχέδιο Σόιμπλε για την Ελλάδα\nΣχέδιο για την επαναγορά ελληνικών κρατικών ομολόγων φέρεται να επεξεργάζεται το γερμανικό υπoυργείο Οικονομικών, σύμφωνα με πληροφορίες του περιοδικού Der Spiegel. "Δεν συμμετέχουμε σε εικοτολογίες", σχολιάζει το υπουργείο. Σύμφωνα με το περιοδικό, παρά τις μέχρι πρότινος περί του αντιθέτου διαβεβαιώσεις, το γερμανικό υπουργείο Οικονομικών προετοιμάζει ένα πρόγραμμα επαναγοράς ελληνικών κρατικών ομολόγων. Στο πλαίσιο αυτό, η ελληνική κυβέρνηση θα δανειστεί χρήματα από τον μόνιμο μηχανισμό στήριξης ESM, προκειμένου να επαναγοράσει δικά της ομόλογα στην τρέχουσα τιμή, η οποία κυμαίνεται κατά μέσον όρο στο 25% της ονομαστικής τους αξίας.\nΚατ’ αυτόν τον τρόπο, όπως αναφέρει το Spiegel, με κάθε δανειζόμενο ευρώ θα μπορούσε να αποσυρθεί από την αγορά χρέος τεσσάρων ευρώ. Το γερμανικό υπουργείο Οικονομικών υπολογίζει ότι με 10 δισ. Ευρώ, το ελληνικό χρέος θα μειωνόταν κατά 40 δις. ευρώ.\nΠροκειμένου να επιτευχθεί αυτός ο στόχος, θα πρέπει να διεξαχθούν συνομιλίες με τους επενδυτές, προκειμένου αυτοί να συμβιβαστούν πράγματι με το ένα τέταρτο των απαιτήσεών τους. Το γερμανικό υπ. Οικονομικών ευελπιστεί ότι μετά από αυτή την επιχείρηση η Ελλάδα θα ήταν ‘σχεδόν σε θέση’ να δανειστεί μόνη της χρήματα στις αγορές, καταλήγει το δημοσίευμα.\n«Δεν συμμετέχουμε σε εικοτολογίες», δήλωσε εκπρόσωπος του υπουργείου Οικονομικών νωρίτερα σήμερα, σχολιάζοντας το δημοσίευμα του περιοδικού. Η γερμανική κυβέρνηση, σύμφωνα με τον ίδιο, περιμένει καταρχήν την έκθεση της Τρόικας, πριν ανακοινωθούν τα επόμενα βήματα.\nΜάχη των αστέρων στο ΟΑΚΑ\nΗ μάχη... των μαχών σήμερα το απόγευμα και αναμένεται τo παρκέ να πάρει φωτιά. Οι δύο κορυφαίοι του ελληνικού μπάσκετ Ολυμπιακός και Παναθηναϊκός διασταυρώνουν τα ξίφη τους σήμερα στις 18:45.\nΟ Παναθηναϊκός υποδέχεται τον Ολυμπιακό στο ΟΑΚΑ και με την συνδρομή 16.000 φίλων του έχει θέσει ως στόχο την κατάκτηση του ροζ φύλλου.\nΑπό την άλλη οι Πειραιώτες με τον αέρα του πρωταθλητή Ελλάδας και Ευρώπης θέλουν να διατηρήσουν τα σκήπτρα τους και φέτος και να επιβάλλουν το δικό τους νόμο στο ΟΑΚΑ.\nΔεν θα μπορούν να εξυπηρετηθούν οι πολίτες από τις εφορίες καθώς θα βρουν τις πόρτες τους κλειστές, αφού οι εφοριακοί απεργούν σήμερα αλλά και αύριο. Πιο συγκεκριμένα οι εργαζομένοι στις ΔΟΥ αντιδρούν στην κατάργηση - συγχώνευση εφοριών που θέλει το ΥΠΟΙΚ\nΟι προθεσμίες που λήγουν Δευτέρα και Τρίτη μεταφέρονται για τους φορολογούμενους, που δεν θα μπορούν να εξυπηρετηθούν, για την ερχόμενη Τετάρτη.\nΣήμερα αναστέλλεται η λειτουργία 49 ΔΟΥ.\nΧρυσή Αυγή: Έτσι χαιρετούσε ο Μεταξάς\nΣτη θύελλα αντιδράσεων που προκλήθηκε από τον ναζιστικό χαιρετισμό του Νίκου Μιχαλολιάκου απάντησε με ανακοίνωση η Χρυσή Αυγή. Σε αυτήν χαρακτηρίζει τον χαιρετισμό ελληνικό. "Το εθνικό καθεστώς του Ιωάννου Μεταξά, που είπε ΟΧΙ στους ξένους εισβολείς και τους πολέμησε στην Πίνδο και την Μακεδονία το 1940-41 είχε καθιερώσει επισήμως τον χαιρετισμό με τεταμένη την δεξιά. Έτσι ακριβώς χαιρετούσαν τότε οι Έλληνες πατριώτες που έδωσαν το αίμα τους για την Ελευθερία της Πατρίδας μας", αναφέρει στο δελτίο Τύπου η Χρυσή\neglimatikotita.gr Διαβάστε περισσότερα...\nΈνταση έξω από το υπ. Πολιτισμού\nΜία ομάδα νεαρών επιτέθηκε σε διμοιρία των ΜΑΤ έξω από το υπ. πολιτισμού στην οδό Μπουμπουλίνας. Οι νεαροί στις 21:50 πέταξαν βόμβες μολότοφ σε διμοιρία των ΜΑΤ που ήταν έξω από το υπυργείο Πολιτισμού.\nΟι αστυνομικοί απάντησαν με χειροβομβίδες κρότου λάμης με αποτέλεσμα να επικρατήσει ένταση για λίγη ώρα στην περιοχή.\nΣτη συνέχεια οι νεαροί αποχώρησαν με κατεύθυνση προς την περιοχή των Εξαρχείων.\nΑναρτήθηκε από edwpoutaleme στις Κυριακή, Οκτωβρίου 21, 2012 Δεν υπάρχουν σχόλια:\nΔολοφόνησαν έγκυο μία ημέρα πριν από το γάμο της\nΝεκρή βρέθηκε η μία 38 χρονη γυναίκα ονόματι Βιντάλι Σμιθ η οποία ετοιμαζόταν να παντρευτεί και σε λιγότερο από ένα μήνα θα γινόταν μητέρα. Τα ξημερώματα του Σαββάτου βρέθηκε νεκρή μέσα στο διαμέρισμά της, στο Μπρούκλιν.\nΗ άτυχη Σμιθ έφερε τραύματα από μαχαίρι στο λαιμό και είχε πεθάνει από αιμορραγία.\nΤο βράδυ του Σαββάτου, η Σμιθ θα υποδεχόταν στο σπίτι τις φίλες της, οι οποίες θα της έφερναν δώρα για το μωρό της και την Κυριακή το πρωί θα γινόταν ο γάμος της.\nΟι αστυνομικοί δεν έχουν διαπιστώσει ακόμη εάν επρόκειτο για ληστεία ή για δολοφονία.\nΣτο εδώλιο 89χρονος Γερμανός για την σφαγή 117 Ιταλών στην Κεφαλονιά\nΣε δίκη παραπέμπει η στρατιωτική εισαγγελία της Ρώμης τον 89χρονο Γερμανό πρώην στρατιώτη, Άλφρεντ Στόρκ, για την σφαγή ιταλών αξιωματικών που έλαβε χώρα στην Κεφαλονιά, πριν από 69 χρόνια. Η πρώτη δικάσιμος ορίσθηκε για τις 19 Δεκεμβρίου, στην ιταλική πρωτεύουσα, χωρίς την παρουσία, όπως φαίνεται πολύ πιθανό, του κατηγορούμενου.\nΤο πρώην μέλος των ορεινών δυνάμεων (των «Κυνηγών του βουνού») του γερμανικού στρατού, όπως αναφέρει ο Ιταλικός τύπος, πήρε μέρος στην εκτέλεση τουλάχιστον 117 Ιταλών αξιωματικών, μέλη της μεραρχίας Άκουϊ, που ήταν αιχμάλωτοι πολέμου.\nΟ Στόρκ, κατά την διάρκεια κατάθεσής του σε γερμανικό δικαστήριο, στο παρελθόν, ομολόγησε τη συμμετοχή του στο εκτελεστικό απόσπασμα, που στις 24 Σεπτεμβρίου του 1943, στην Κεφαλονιά, εκτέλεσε Ιταλούς αξιωματικούς που βρίσκονταν στο νησί του Ιονίου.\nΟι Γερμανοί δικαστές ωστόσο δεν τον είχαν παραπέμψει σε δίκη, διότι έκριναν ότι για την σφαγή έπρεπε να κριθούν μόνον οι αξιωματικοί του χιτλερικού στρατού.\nΤώρα, η εισαγγελία της Ρώμης πρόκειται να απαγγείλει στον Άλφρεντ Στόρκ, την κατηγορία «συμμετοχής σε άσκηση βίας με κατ' εξακολούθηση ανθρωποκτονία σε βάρος ιταλών αιχμαλώτων πολέμου».\nΣε παλαιότερη δήλωσή του, στην Γερμανία, ο κατηγορούμενος τόνισε ότι «μετά την καταγγελία της συμμαχίας με την Γερμανία, οι Ιταλοί, θεωρούνταν εχθροί. Κατά συνέπεια, οι εκτελέσεις, ήταν αναπόφευκτες».\nΣτην εποχή των social media όλα είναι πιθανά – κι ο χρονος όντως είναι χρήμα… Την φαντασία και τη δημιουργικότητα των Ελλήνων, επιδιώκουν να κάνουν γνωστες παγκοσμίως δύο άνεργοι, 28χρονοι Ελληνες. Σκέφτηκαν λοιπόν έναν τρελό τρόπο για να εκμεταλευτουν τον ελεύθερο χρόνο τους: Να τον πουλήσουν online.\nΈτσι έφτιαξαν ένα site, το clockular.com, με ένα online ρολόι το οποίο φιλοδοξούν να κάνουν το πιο ακριβό παγκοσμίως στην ιστορία και ισως να διεκδικήσει και κάποιο ρεκορ.\nΓια να το πετύχουν αυτό αποφάσισαν να πουλήσουν κάθε δευτερόλεπτο του ρολογιού σε διαφημιζόμενους αλλά και ιδιώτες, δίνοντας τους την δυνατότητα να εκμεταλευτούν την ιδιοκτησια χρόνου τους προβάλλοντας στο ρολόι μια φωτογραφία με ένα link (είτε του website τους, είτε σελίδα σε social networks κτλ.).\nΟ συνολικός χρόνος προς πώληση είναι ένα έτος και η ιδέα είναι αν κάποια στιγμή πουληθούν όλα τα δευτερόλεπτα του έτους, το ρολόι σταματάει να δέχεται νέους αγοραστές και ο κάθε ιδιοκτήτης χρόνου έχει την προσωπική του παγκόσμια ώρα που θα του ανήκει και θα εμφανίζεται για πάντα. Μέχρι τότε όμως οι κάτοχοι χρόνου εμφανίζονται (ανάλογα με το χρόνο τους) κατα σειρά και επαναλαμβανόμενα.\nΕκτός της προβολής που υπόσχονται οι δημιουργοί στους αγοραστές, σε περίπτωση που καταφέρουν να τραβήξουν τα βλέματα με την τρελή ιδέα τους, δίνουν την δυνατότητα σε κάποιους να κάνουν ένα διαχρονικό δώρο σε κάποιον στέλνοντας του χρόνο σε συσκευασία δώρου.\nΤο site είναι στα Αγγλικά καθώς επιθυμία των δημιουργών είναι φυσικά να απευθυνθούν σ’ολο τον κόσμο, καθώς η ώρα είναι για όλους.\nH τιμή του δευτερολέπτου είναι 0,10$.\nΑν και το ρολόι μετρα κάποιες μέρες λειτουργίας, προσπαθειες promotion δεν εχουν γίνει ακόμα και οι δύο Ελληνες δηλώνουν πως τις επόμενες μέρες θα δουλέψουν πάνω στο design του site το οποιο σκοπεύουν να βελτιώσουν.\nKia Rio: Νέες εκδόσεις\nΗ ελληνική αντιπροσωπεία της Kia ανακοίνωσε την διαθεσιμότητα ενός νέου κινητήρα 1.4 diesel των 90 ίππων για το Rio, καθώς και του τρίθυρου αμαξώματος. Το 3θυρο Rio διαθέτει τον γνωστό από την 5θυρη έκδοση 3κύλινδρο κινητήρα diesel των 1.1 λίτρων με σύστημα ISG (idle Stop&Go) 75 ίππων, που προσφέρει χαμηλή κατανάλωση μόλις 3,6 λτ./100 χλμ., χαμηλές εκπομπές ρύπων 85 γρ./χλμ. και συνεπώς μηδενικά τέλη κυκλοφορίας.\nΠαράλληλα, η γκάμα των Rio Diesel ISG εμπλουτίζεται και με μία νέα έκδοση 1.4 λίτρων diesel 90 ίππων, με μηδενικά τέλη κυκλοφορίας και χαμηλή κατανάλωση.\nΟ νέος κινητήρας παράγει 22,4 χλγμ. ροπής, διαθέσιμης από τις 1.750 σ.α.λ, δηλαδή έχει την υψηλότερη ροπή στην κατηγορία του (segment B, diesel έως 1.4) και διαθέτει ένα ισχυρότερο σύστημα πέδησης με εμπρός αεριζόμενους δίσκους διαμέτρου 280mm.\nΣυνδυάζεται με κιβώτιο 6 ταχυτήτων (όπως και ο 1.1 diesel), την στιγμή που παράλληλα λόγω του συστήματος Ecodymanics και του στάνταρτ ISG (idle Stop & Go) η μικτή κατανάλωση διατηρείται σε πολύ χαμηλά επίπεδα, μόλις 3,6lt/100km, και οι εκπομπές ρύπων CO2 στα 94gr/km, επιτρέποντας στο Rio 1.4 diesel να μην επιβαρύνεται με τέλη κυκλοφορίας, ακριβώς όπως δεν επιβαρύνεται με τέλη κυκλοφορίας και ο 1.1 diesel.\nH τιμή του 5θυρου Rio 1.4 diesel ξεκινάει από 13.330 ευρώ με απόσυρση και περιλαμβάνει πλούσιο βασικό εξοπλισμό όπως εμπρός & πίσω φώτα LED, δερμάτινο τιμόνι και λεβιές ταχυτήτων, 4 ηλεκτρικά παράθυρα, 6 αερόσακους, ESP με Hill assist, ηχοσύστημα με Bluetooth και θύρα USB, προβολείς ομίχλης, υπολογιστή ταξιδίου και πολλά άλλα.\nΗ τιμή για το 3θυρο Rio Diesel 1.1lt Instyle ISG ανέρχεται στα 11.990 ευρώ με απόσυρση και διαθέτει ABS, 6AB, ESP, HAC, RCD-MP3, με χειριστήρια στο τιμόνι, θύρα USB, κεντρικό κλείδωμα με τηλεχειρισμό, ηλεκτρικά παράθυρα εμπρός, προβολείς ομίχλης, σύστημα ελέγχου πρόσφυσης, αναδιπλούμενο κλειδί με τηλεχειρισμό, ηλεκτρικούς & θερμαινόμενους εξωτερικούς καθρέπτες, trip computer.\nΌλες οι εκδόσεις Rio diesel, όπως και όλα τα υπόλοιπα μοντέλα της Kia, διαθέτουν τη μοναδική και μεταβιβάσιμη 7ετή πλήρη εργοστασιακή εγγύηση της εταιρίας.\n4troxoi.gr Διαβάστε περισσότερα...\nΣυμβούλιο της Ευρώπης: «Παράνομες οι μειώσεις μισθών στην Ελλάδα»\nΑπόφαση-δυναμίτη για το Μνημόνιο έλαβε την Παρασκευή το Συμβούλιο της Ευρώπης. Έκρινε παράνομες τις μειώσεις αποδοχών του 2010, κι ενώ η ελληνική κυβέρνηση, κάτω από την πίεση της Τρόικας, αποφασίζει νέες περικοπές για το 2013. Το Συμβούλιο της Ευρώπης, «σημαδεύοντας» την τότε κυβέρνηση του Γιώργου Παπανδρέου, που είχε υπουργό Οικονομικών τον Γιώργο Παπακωνσταντίνου, έκρινε ως παράνομες δύο αποφάσεις :\n1η Τη μείωση του κατώτατου μισθού για τους εργαζόμενους κάτω των 25 ετών στα δύο τρίτα του εθνικού κατώτατου μισθού και\n2η Την παράταση ενός έτους στην δοκιμαστική περίοδο που οι εργαζόμενοι μπορεί να απολυθούν χωρίς ειδοποίηση.\nΤο Συμβούλιο της Ευρώπης καταγγέλλει ότι οι Έλληνες ηλικίας έως 25 ετών, αμείβονται σήμερα κάτω από το όριο της φτώχειας, που είναι τα 580 ευρώ το μήνα.\nΠαράνομη κρίθηκε, επίσης, η απόφαση της κυβέρνησης Παπανδρέου να παρατείνει κατά δώδεκα μήνες, το διάστημα κατά το οποίο οι δόκιμοι εργαζόμενοι μπορούν να απολυθούν απροειδοποίητα.\nΗ απόφαση αντιβαίνει τις διεθνείς συμβάσεις και καταστατικά, που αναφέρουν ρητά πως οι εργαζόμενοι έχουν το δικαίωμα σε «λογική» ειδοποίηση πριν τερματιστεί η απασχόλησή τους.\nΣε πολιτικό επίπεδο, οι επιπτώσεις της σημερινής απόφασης του Συμβουλίου της Ευρώπης είναι πολύ σημαντικές, αφού εκθέτουν στα μάτια της διεθνούς κοινής γνώμης τόσο την Τρόικα με τις «τρελές» απαιτήσεις, όσο και τα άτυπα «αφεντικά» της, τους Γερμανούς.\nΣε πρακτικό επίπεδο, η απόφαση του Συμβουλίου ανοίγει ολόκληρη λεωφόρο στη ΓΣΕΕ και την ΑΔΕΔΥ να προσφύγουν στα ευρωπαϊκά δικαστήρια και να ζητήσουν την κατάργηση των εργασιακών αλλαγών επειδή παραβιάζουν τον Ευρωπαϊκό Κοινωνικό Χάρτη!\nΤι εστί «Συμβούλιο της Ευρώπης»;\nΤο Συμβούλιο της Ευρώπης είναι διακυβερνητικός οργανισμός. Ιδρύθηκε το 1949 και αριθμεί 44 κράτη - μέλη με ένα σύνολο πληθυσμού 800 περίπου εκατομμύρια.\nΣτις 9 Αυγούστου 1949 η Ελλάδα προσχώρησε ως το 11ο κράτος-μέλος. Από τότε (εξαιρείται η περίοδος της στρατιωτικής δικτατορίας) η χώρα μας μετέχει ενεργά στις εργασίες του Οργανισμού, τόσο στις συνόδους της Επιτροπής Υπουργών και της Κοινοβουλευτικής Συνελεύσεως, όσο και στις συναντήσεις των Ειδικευμένων Επιτροπών και των Ομάδων Εμπειρογνωμόνων.\nΟι κυριότεροι στόχοι του Συμβουλίου της Ευρώπης είναι:\n* Η εδραίωση της δημοκρατικής σταθερότητας στην Ευρώπη\n* Η διαφύλαξη και προαγωγή των ανθρωπίνων δικαιωμάτων, της πλουραλιστικής δημοκρατίας και των αρχών του Δικαίου\n* Η αναζήτηση λύσεων σε προβλήματα της ευρωπαϊκής κοινωνίας: ξενοφοβία, έλλειψη ανεκτικότητας, προστασία του περιβάλλοντος κλπ.\nΑναρτήθηκε από edwpoutaleme στις Σάββατο, Οκτωβρίου 20, 2012 Δεν υπάρχουν σχόλια:\nΝΔ:Αρχηγός της μιζέριας ο Τσίπρας\nΑρχηγό της "μιζέριας και της παρακμής" χαρακτηρίζει τον Αλέξη Τσίπρα η ΝΔ, σχολιάζοντας όσα είπε ο πρόεδρος της ΚΟ του ΣΥΡΙΖΑ στην Κεντρική Πολιτική Επιτροπή του Συνασπισμού "Ο αρχηγός της μιζέριας και της παρακμής, κ. Τσίπρας, αναλύει το σχέδιό του για την έξοδο της χώρας από την Ευρώπη και το ευρώ.\nΔυστυχώς για τον κ. Τσίπρα και ευτυχώς για τους Έλληνες, η Ευρώπη έχει βάλει οριστικά τέλος στα όνειρά του. Η θέση της Ελλάδας είναι στην Ευρώπη!", αναφέρει η ανακοίνωση του γραφείου Τύπου της ΝΔ.\nΞηλώνουν όλους τους επικεφαλής σε εφορίες, ΣΔΟΕ, τελωνεία\nΞηλώνονται όλοι οι προϊστάμενοι σε μεγάλες εφορίες, τελωνεία και ΣΔΟΕ μετά από εντολή της Τρόικα. Με τροπολογία που κατατέθηκε χθες το βράδυ στη βουλή παύονται οι προϊστάμενοι οργανικών μονάδων επιπέδου Τμήματος, Υποδιεύθυνσης και Διεύθυνσης του υπουργείου Οικονομικών. Η νομοθετική ρύθμιση ορίζει ότι φεύγουν από τη θέση τους όλοι οι προϊστάμενοι των μεγάλων εφοριών, των τελωνείων με ελεγκτικές αρμοδιότητες αλλά και του ΣΔΟΕ.\nΑυτό που θέλει η Τρόικα είναι να εναλλάσσονται στις θέσεις αυτές τα πρόσωπα με θητεία που δεν θα υπερβαίνει την τριετία και να αποκοπούν οι θέσεις από τους κομματικούς μηχανισμούς.\n"Επίθεση" στην ιστοσελίδα του Estelle\nΗ επίσημη ιστοσελίδα του φινλανδικού πλοίου Estelle που επιχείρησε να σπάσει τον αποκλεισμό της Γάζας τέθηκε εκτός λειτουργίας για πολλές ώρες σήμερα. Σύμφωνα με τους οργανωτές της αποστολής του πλοίου, η ιστοσελίδα δέχτηκε στοχευμένη επίθεση άρνησης παροχής υπηρεσιών (DOS).\nΟ Αμερικανός καθηγητής και πολιτικός ακτιβιστής Νόαμ Τσόμσκι, ο οποίος ανέμενε στη Λωρίδα της Γάζας την άφιξη του Estelle, δήλωσε ότι η αναχαίτιση του πλοίου δείχνει ότι "το Ισραήλ διατηρεί τον αποκλεισμό της Λωρίδας της Γάζας και σκοπεύει να συνεχίσει τις αδικίες σε βάρος του παλαιστινιακού λαού".\nΟ 83χρονος καθηγητής έφτασε στη Γάζα την Πέμπτη από την Αίγυπτο, με σκοπό να παρακολουθήσει ένα συνέδριο.\nΠροστατέψτε το παιδί σας από τις ιώσεις\n‘Oλοι ανησυχούμε για τις ιώσεις που μπορεί να ταλαιπωρούν την οικογένειά μας. Ακολουθώντας απλές πρακτικές μπορούμε να ενισχύσουμε την άμυνα του οργανισμού και να θωρακίσουμε τα παιδιά μας ενόψει του χειμώνα που έρχεται. Διατροφή\nΕμβόλιο κοινής γρίππης συνιστάται σε παιδιά που πάνε σε παιδικό σταθμό. Περίοδος εμβολιασμού Νοέμβριος – Φεβρουάριος. 2 δόσεις αν <2 ετών και πρώτη φορά. Αποφυγή εμβολιασμού κατά τη διάρκεια ίωσης. ΚΑΝΕΝΑ εμβόλιο δεν αντενδείκνειται σε υγιή παιδιά και ΔΕΝ χρειάζεται απομόνωση του παιδιού μετά τον εμβολιασμο. ΠΡΟΣΟΧΗ!!!! Οι ιώσεις δεν θεραπεύονται με αντιβίωση - υποστηρικτική αγωγή μόνο! Δίνονται μόνο με τη σύμφωνη γνώμη του παιδίατρου για τη θεραπεία τυχόν βακτηριακών (δευτεροπαθών) επιπλοκών. Η άσκοπη χρήση τους εκθέτει το παιδί στους κινδύνους αλλεργικών αντιδράσεων, παρενεργειών και συμβάλλει στη δημιουργία ανθεκτικών μικροβίων. Τα μέτρα αντιμετώπισης περιλαμβάνουν την ανάπαυση και την ανακούφιση από τα συμπτώματα όπως η χορήγηση αντιπυρετικών, οι ενσταλάξεις φυσιολογικού ορού στη μύτη και η αύξηση της υγρασίας του περιβάλλοντος για τη διευκόλυνση της αποβολής των εκκρίσεων. Επίσης σε υψηλό πυρετό βοηθά ένα χλιαρό λουτρό και η λήψη πολλών υγρών και χυμών. Σε περίπτωση γαστρεντερίτιδας, συνιστάται η κατανάλωση αρκετών υγρών (νερό, Almora) ή ελαφρά δίαιτα (δεν χρειάζεται η αποφυγή γάλακτος εκτός εάν τα συμπτώματα διαρκούν πάνω απο 3 – 5 ημέρες). Συμβουλευτείτε τον παιδίατρό σας! iatronet.gr Διαβάστε περισσότερα...\nΕνδείξεις ότι το γάλα έχει και αντικαρκινικές ιδιότητες\nΜια πρωτεΐνη που υπάρχει στο γάλα μπορεί να μειώσει σημαντικά το ρυθμό με τον οποίο αυξάνονται, με την πάροδο του χρόνου, τα καρκινικά κύτταρα του παχέος εντέρου. Αυτό υποστηρίζουν ερευνητές από το Πανεπιστήμιο του Lund, στη Σουηδία, με μελέτη τους η οποία δημοσιεύεται στο περιοδικό Journal of Dairy Science, το επίσημο περιοδικό της Αμερικανικής «Dairy Science Association».Προηγούμενες μελέτες έχουν αποδείξει ότι το γάλα μπορεί να μειώσει τον κίνδυνο ανάπτυξης διαβήτη και μεταβολικού συνδρόμου. Μια άλλη μελέτη, επίσης, έχει καταλήξει στη διαπίστωση ότι το γάλα μπορεί να επηρεάσει θετικά τη λειτουργία του εγκεφάλου και την πνευματική απόδοση. Είναι η πρώτη φορά, όμως, που έχουμε αποτελέσματα μελέτης για τον τρόπο με τον οποίο το γάλα προστατεύει από καρκίνο του παχέος εντέρου.\nΗ καθηγήτρια Stina Oredsson και η ομάδα της βρήκε ότι μια πρωτεΐνη του γάλακτος, η «Lfcin4-14», μειώνει σημαντικά τον ρυθμό ανάπτυξης των κυττάρων του καρκίνου του παχέος εντέρου, αρκεί κάποιος να πίνει τακτικά και επί μακρόν γάλα.\nΟι συγγραφείς πρόσθεσαν ότι ότι και ως πειραματική θεραπεία, η χορήγηση πρωτεΐνης «Lfcin4-14» μείωσε τον βαθμό της βλάβης του DNA σε καρκινικά κύτταρα του παχέος εντέρου, κάτι που αποδείχτηκε σαφώς από τις εργαστηριακές εξετάσεις που ακολούθησαν.\nΗ Δρ Oredsson δήλωσε: «Οι αλλαγές που εντοπίσαμε στις απεικονιστικές εξετάσεις υποστηρίζουν την υπόθεσή μας ότι η θεραπεία με την πρωτεΐνη «Lfcin4-14» οδηγεί σε σημαντική επιδιόρθωση του DNA που έχει υποστεί βλάβες. Μπορούμε, λοιπόν, να υποθέσουμε ότι το γάλα έχει σαφώς προληπτική δράση ενάντια στον καρκίνο του παχέος εντέρου. Θα χρειαστεί, ωστόσο, να γίνουν περαιτέρω έρευνες».\nΑναρτήθηκε από edwpoutaleme στις Πέμπτη, Οκτωβρίου 18, 2012 Δεν υπάρχουν σχόλια:\nΤο twitter μπλόκαρε λογαριασμό νεοναζιστικής οργάνωσης\nΓια πρώτη φορά το twitter μπλόκαρε λογαριασμό. Ανήκε σε ακροδεξιά οργάνωση, η οποία απαγορεύθηκε πρόσφατα από το γερμανικό κράτος σαν νεοναζιστική.\n«Ο λογαριασμός μπλοκαρίστηκε μονάχα για τη Γερμανία, το περιεχόμενο παραμένει προσβάσιμο για τους χρήστες στις υπόλοιπες χώρες», δήλωσε εκπρόσωπος του Twitter.\nΑποτελεί εφαρμογή μιας λειτουργίας του Twitter που είχε ανακοινωθεί νωρίτερα μέσα στο 2012, η οποία επιτρέπει την αφαίρεση υλικού που είναι παράνομο σε συγκεκριμένη χώρα, χωρίς να θίγεται ταυτόχρονα, κατά το δυνατόν, η ελευθερία της έκφρασης.\nΤο όνομα της ακροδεξιάς ομάδας είναι «Besseres Hannover» («Ένα Καλύτερο Αννόβερο») και το αίτημα για το μπλοκάρισμα του λογαριασμού της ήρθε από τις αστυνομικές αρχές του Ανόβερου.\nΜετά από έρευνες στις οικίες 20 υπόπτων ως μελών της οργάνωσης, η γερμανική Δικαιοσύνη απήγγειλε κατηγορίες για σύσταση εγκληματικής οργάνωσης με σκοπό τη διάπραξη κακουργημάτων. Από τις 25 Σεπτεμβρίου, η οργάνωση κηρύχθηκε απαγορευμένη και διαλύθηκε κατά το γερμανικό νόμο.\nΤηλεφωνική γραμμή εκτόνωσης... νεύρων στην Ελλάδα\n“Ξεσπάστε σε εμάς… Θα χαρούμε να μας βρίσετε για το παραμικρό!!!” Για “ροζ” γραμμές ξέραμε, για τηλεφωνικές γραμμές με ανέκδοτα ξέραμε, για τις γραμμές του ΕΟΠΥΥ γνωρίζαμε, ε, τώρα μια νέα τηλεφωνική γραμμή που προσφέρει “κοινωνική υπηρεσία” ξεπροβάλει στη χώρα μας, καταδεικνύοντας ότι σε εποχές κρίσης πενία τέχνας κατεργάζεται.\nO λόγος για την πρώτη τηλεφωνική γραμμή εκτόνωσης... νεύρων στην Ελλάδα, μια γραμμή anger management της οποίας οι ευρηματικοί ιθύνοντες σας προκαλούν, προσκαλούν, σχεδόν σας εκλιπαρούν, να τούς τηλεφωνήσετε, να τους... περάσετε γενεές δεκατέσσερις και να εκτονωθείτε για οποιοδήποτε λόγο σάς απασχολεί, από τα μέτρα της τρόικας μέχρι την μπουγάδα της γειτόνισσας που σάς καταστρέφει τα λουλούδια.\n“Ξεσπάστε σε εμάς… Θα χαρούμε να μας βρίσετε για το παραμικρό!!!” αναφέρει ενθουσιωδώς η διαφήμιση της τηλεφωνικής γραμμής εκτόνωσης νεύρων, της οποίας περισσότερα στοιχεία έχουμε στη διάθεσή μας, αλλά δεν αναφέρουμε για προφανείς λόγους.\nΈνα απόσπασμα της διαφήμισης είναι ενδεικτικό των προθέσεων:\n“Μήπως νομίζεις ότι όλα σου πάνε στραβά και αυτό το σύμπαν δεν συνωμοτεί λιγάκι;\nΣου τη δίνει το πρωινό ξύπνημα;\nΓια ακόμα μια φορά σε ξύπνησαν απότομα με αποτέλεσμα να χάσεις το όνειρο πάνω στο καλύτερο; Σου τη σπάει αυτός ο αδιάκριτος απέναντι που κοιτάει με υφάκι; Έχεις φρικάρει τόσο με τη μούρη κάποιου που πρωί-πρωί θυμίζει ξινισμένο γιαούρτι;\nΚόλλησες για ακόμα μια φορά στην κίνηση;\nΠεριμένεις στη στάση και το λεωφορείο αργεί;\nΒιάζεσαι να πας στη δουλειά και σου σκάει το λάστιχο;\nΜάλωσες με τον τύπο που στο έπαιξε έξυπνος κλέβοντάς σου το parking που μία ώρα έψαχνες;\nΣου τη σπάει ο γείτονας;\nΣου γυρίζουν τα άντερα μόλις αντικρίζεις το αφεντικό σου;\nΟι ορμόνες σου έχουν χτυπήσει κόκκινο;\nΣου τη βιδώνουν τα άτομα που πάντα έχουν μια άποψη για όλα;\nΤο ροχαλητό του συντρόφου σου δε σε αφήνει να κοιμηθείς;\nΒλέπεις τον αγώνα της αγαπημένης σου ομάδας και η καλή σου δε λέει να βάλει γλώσσα μέσα της; Και σα να μην φτάνει αυτό χάνει κιόλας και μαζί της κάνουν φτερά τα χρήματα που έπαιξες στο στοίχημα;\nΜη τρελαίνεσαι Μη τρελαίνεσαι\nΈχεις νεύρα γιατί έτσι γουστάρεις στην τελική βρε αδερφέ; Ε λοιπόν, εμείς είμαστε εδώ για εσένα... Δε θέλουμε να “σιγοβράζετε” στο ζουμί σας... Ο μοναδικός όρος είναι ότι θα πρέπει να εκφραστείτε, να εκτονωθείτε ελεύθερα και φωναχτά χωρίς όρια και καθωσπρεπισμούς με σκοπό να ανακουφιστείτε!!!\nΞεσπάστε σε εμάς… Θα χαρούμε να μας βρίσετε για το παραμικρό!!!”\nΝα υποθέσουμε ότι η τηλεφωνική γραμμή ότι θα έχει επιτυχία; Βεβαίως, γιατί αν αρχίσει ο Νεοέλληνας να γκρινιάζει, να παραπονείται και να ξεσπά κατά δικαίων και αδίκων (και εδώ που τα λέμε με όλα όσα συμβαίνουν δεν έχει άδικο...), όταν παίρνει φόρα δηλαδή, ο Θεός ο ίδιος δεν τον σταματά που λέει και το γνωστό άσμα.\nΒεβαίως, με χρεώσεις που κυμαίνονται από 1,48 ευρώ το λεπτό (από σταθερό) έως και 1,57 ευρώ το λεπτό (από κινητό), αν το παρακάνεις με την "ανακούφιση", αν σού φταίνε οι... πάντες και τα πάντα, αν είσαι κομματάκι στριμμένος, λόγω του παραληρήματός σου μπορεί στο τέλος του μήνα να καταλήξεις με “φουσκωμένο” τηλεφωνικό λογαριασμό. Και τότε τι κάνεις; Θα τα βάλεις με την αφεντομουτσουνάρα σου; με τη γειτόνισσα; με τον Σαμαρά; Μπα, θα ξανατηλεφωνήσεις στην γραμμή εκτόνωσης νεύρων υποθέτω...\nΕίναι αυτονόητο όμως ότι για πραγματικά σοβαρά περιστατικά και όχι για χαβαλέ οι τηλεφωνικές γραμμές ψυχολογικής υποστήριξης από ειδικευμένο προσωπικό είναι το μόνο (πρώτο) συνιστώμενο βήμα.\nΝεκρός είναι 67χρονος διαδηλωτής του ΠΑΜΕ ο οποίος συμμετείχε στη σημερινή πορεία των εργαζομένων. Ο 67χρονος κάποια στιγμή αισθάνθηκε δυσφορία και λιποθύμησε στις 12.50 στη συμβολή των οδών Σουρή και Αμαλίας .\nΑυτή την ώρα όλοι οι δρόμοι στο κέντρο είναι ανοικτοί.\nΑπίστευτο: Γυναίκα θηλάζει... σκύλο!\nΗ Τέρι Γκράχαμ από την Καλιφόρνια είναι μητέρα δύο παιδιών, τα οποία όμως δεν μπόρεσε να θηλάσει όταν ήταν βρέφη. Το γεγονός αυτό της άφησε προφανώς κάποια απωθημένα, τα οποία αποφάσισε να ξεπεράσει θηλάζοντας τον... σκύλο της! Σε μία συνέντευξη που δημοσιεύεται στο περιοδικό Closer η 44χρονη γυναίκα δήλωσε ότι το κάνει αυτό γιατί νιώθει πιο ολοκληρωμένη μητέρα, παρά το γεγονός ότι κάποιοι θα την αποκαλέσουν «φρικιό». Όπως είπε: «Το να έχω τον Spider να πιπιλάει το στήθος μου σημαίνει ότι επιτέλους νιώθω κι εγώ ολοκληρωμένη και καλύτερη μητέρα».\nΗ Γκράχαμ θηλάζει τον σκύλο εδώ και δύο χρόνια, ενώ ψυχολόγος ο οποίος «φιλοξενείται» στο περιοδικό αναφέρει ότι η γυναίκα θα έπρεπε να ζητήσει επαγγελματική βοήθεια.\nnewsbomb.gr Διαβάστε περισσότερα...\nΌταν ο αθλητισμός βλάπτει την υγεία\nΗ κίνηση και ο αθλητισμός ωφελούν την υγεία. Σε ορισμένες περιπτώσεις όμως μπορούν και να βλάψουν τον οργανισμό. Μια μυοκαρδίτιδα μπορεί να προκαλέσει μέχρι και το θάνατο. Η Ούρσουλα Χίλντεμπραντ είναι γιατρός στο τμήμα Επιστημών Φυσικής Αγωγής και Αθλητισμού του Πανεπιστημίου της Κολωνίας. Εκεί γίνονται θεραπείες αθλητών που πάσχουν από μυοκαρδίτιδα. Πρόκειται για μια ασθένεια που προσβάλλει τη «μηχανή» του ανθρώπινου οργανισμού. Ο μυς της καρδιάς λειτουργεί σαν αντλία και κυκλοφορεί το αίμα σε όλο το σώμα. Εάν αυτός ο μυς υποστεί κάποια φλεγμονή γίνεται αδύναμος και μειώνεται η λειτουργία του.\n«Θεωρητικά μπορεί ο καθένας να αρρωστήσει από μυοκαρδίτιδα. Τόσο οι πρωταθλητές όσο και άνθρωποι που κάθονται μόνο στον καναπέ.», υποστηρίζει η νεαρή γιατρός. Όμως οι αθλητές διατρέχουν μεγαλύτερο κίνδυνο, διότι συχνά η μυοκαρδίτιδα δημιουργείται όταν ένας άνθρωπος αθλείται πρόωρα μετά από μια λοίμωξη.\nΓενικά ο οργανισμός είναι λιγότερο ανθεκτικός απέναντι σε λοιμώξεις μετά τη γυμναστική. Όταν εισέλθουν βακτήρια και ιοί στον οργανισμό, εισέρχονται και στο αίμα. Κατά τη διάρκεια της άθλησης το αίμα ρέει πιο γρήγορα μέσα από τις τέσσερις κοιλότητες της καρδιάς. Οι κοιλότητες συνδέονται μεταξύ τους με βαλβίδες, όπου το αίμα αποκτά υψηλή πίεση. Όταν λοιπόν ένας άνθρωπος αθλείται, η πίεση αυξάνεται ακόμη περισσότερο και τότε υπάρχει ο κίνδυνος οι παθογόνοι παράγοντες που βρίσκονται στο αίμα να «προσκολληθούν» στις βαλβίδες. Συνέπεια αυτού είναι η φλεγμονή του μυϊκού ιστού της καρδιάς, δηλαδή η μυοκαρδίτιδα.\nYπάρχουν όμως τρόποι να αποφύγει κανείς τη μυοκαρδίτιδα, καθησυχάζει η κ. Χίλντεμπραντ. Η πλήρης ανάρρωση από μια γρίπη ή ένα κρυολόγημα είναι το πιο σημαντικό. «Πρέπει να έχουν περάσει περίπου δυο μέρες από τον πυρετό», εξηγεί.\nΑξίζει να προσέξει κανείς ότι η διάγνωση της μυοκαρδίτιδας είναι αρκετά δύσκολη, μια και τα συμπτώματα διαφέρουν από περίπτωση σε περίπτωση. Μπορεί να εμφανιστούν έντονα με πόνους στο στήθος ή αναπνευστικά προβλήματα, αλλά και σε πολύ πιο ήπια μορφή με ελαφρά πίεση ή εφίδρωση κατά τη διάρκεια του ύπνου.\nΓι’ αυτό και η μυοκαρδίτιδα μπορεί να εξελιχθεί σε μια καλά κρυμμένη ωρολογιακή βόμβα, όπως στην περίπτωση του Γερμανού πρωταθλητή στίβου Ρενέ Χερμς που έφυγε από τη ζωή ξαφνικά το 2009. Η νεκροψία έδειξε ότι ο 26χρονος πέθανε από μυοκαρδίτιδα, η οποία δεν είχε διαγνωσθεί. Την προηγουμένη του θανάτου του συμμετείχε κανονικά στην προπόνηση.\nΟι θεραπείες της μυοκαρδίτιδας διαφέρουν, όπως και οι μορφές της ασθένειας. Γενικά πάντως, πρέπει να αποφεύγει κανείς τη σωματική άσκηση, καθώς και την κατανάλωση αλκοόλ για περίπου έξι μήνες. Επιπλέον συνιστάται η υγιεινή διατροφή και πολλές ώρες ύπνου.\nΔεν χρειάζεται όμως να φτάσει κανείς στη θεραπεία, όταν η πρόληψη είναι εύκολη και αποτελεσματική. Το μόνο που χρειάζεται είναι να αντιλαμβάνεται κανείς τα σημάδια του οργανισμού και να αναρρώνει πλήρως μετά από κάθε κρυολόγημα.\nΑναρτήθηκε από edwpoutaleme στις Τετάρτη, Οκτωβρίου 17, 2012 Δεν υπάρχουν σχόλια:\nΕτικέτες ΑΘΛΗΤΙΚΑ, ΥΓΕΙΑ\nΣτη σημερινή εποχή, δεν χρειάζεται να ξοδεύετε μία περιουσία για να βγείτε ραντεβού. Μπορείτε να περάσετε πολύ καλύτερα και πιο ρομαντικά, βγαίνοντας έξω χαλαρά, στη φύση ή σε ένα cozy περιβάλλον χωρίς πολλά χρήματα αλλά με πολύ καλή διάθεση… Εμείς σας προτείνουμε 5 τρόπους για να δείτε ποιος σας ταιριάζει καλύτερα:\nΨωνίστε μαζί από το super market και φτιάξτε μόνοι σας το δείπνο. Θα σας έρθει πολύ πιο οικονομικά από το να φάτε έξω. Έτσι, θα μάθετε πολλά ο ένας για τα γούστα του άλλου, θα διασκεδάσετε και θα δημιουργήσετε κάτι μαζί στην κουζίνα. Και μόνο αυτό είναι πολύ ρομαντικό και sexy.\nΠροτιμήστε να πάτε σε μία pub. Καθίστε στο bar που γενικά προδιαθέτει για φλερτ και παραγγείλετε μπύρες. Συνήθως μαζί με τη μπύρα σερβίρουν και ποικιλία ή πατατάκια.\nΔείτε μαζί μία ταινία. Στο cinema μπορούν να σας φύγουν εύκολα πολλά χρήματα (ποπ-κορν, εισιτήρια, parking), γι’ αυτό μείνετε σπίτι, νοικιάστε ένα ρομαντικό dvd, αγοράστε έτοιμα ποπ-κορν και αναψυκτικά και είστε έτοιμοι!\nΚάντε picnic. Πάρτε από το σπίτι σας sandwiches, φρούτα, πλαστικά ποτήρια και ποτά και κάντε ένα ρομαντικό picnic στην ύπαιθρο. Θα σας χαλαρώσει και θα σας βγάλει τον πιο ρομαντικό εαυτό σας.\nΠερπατήστε χέρι-χέρι. Το φθινόπωρο έχει πολλές ομορφιές. Δείτε τις περπατώντας στην πόλη ή στη φύση χέρι-χέρι. Σταματήστε κάπου που σας αρέσει, φιληθείτε, βγάλτε φωτογραφίες και ονειρευτείτε μαζί. Ένα παγωτό στο χέρι θα ολοκληρώσει με γλυκό τρόπο τη βόλτα σας.\nΠηγή: www.jenny.gr Διαβάστε περισσότερα...\nΤα «ναι μεν αλλά» του Σάντος και ο... γκολτζής που δεν είχε ο Χιπ\nΣτο αποτέλεσμα και όχι στην εμφάνιση της Εθνικής ποδοσφαίρου στάθηκε ο Φερνάντο Σάντος μετά το παιχνίδι με την Σλοβακία. Ο ομοσπονδιακός τεχνικός επεσήμανε ότι η ομάδα μπορεί να μην έπαιξε επιθετικά όπως και στα προηγούμενα ματς αλλά σωστά και έτσι κατάφερε να πάρει μια πολύ σημαντική νίκη. Οι σημαντικότερες δηλώσεις του Φερνάντο Σάντος μετά το παιχνίδι με τη Σλοβακία:\n«Ήταν μία νίκη δύσκολη αλλά και με ιδιαίτερη γεύση όπως όλες οι νίκες, απέναντί σε μια πολύ καλή ομάδα. Στο πρώτο ημίχρονο ήταν ισορροπημένο παιχνίδι. Είχαμε την πρωτοβουλία. Αλλά και η Σλοβακία ήταν επικίνδυνη με αντεπιθέσεις. Στο δεύτερο η Σλοβακία μπήκε δυνατά. Εμείς αντιδράσαμε και δημιουργήσαμε προϋποθέσεις για γκολ κάτι που ήρθε. Μετά είχαμε το υπέρ μας 1-0, μοχθήσαμε. Η Σλοβακία έδωσε τα πάντα έπαιξε με πολλούς παίκτες στην επίθεση αλλά τελικά πήραμε ένα αποτέλεσμα που είναι πολύ σημαντικό για εμάς.\nΜε μπερδεύει το γεγονός ότι λέτε πως δεν παίξαμε καλά. Παίξαμε σωστά. Ίσως όχι τόσο επιθετικά όπως και τις άλλες φορές στα άλλα παιχνίδια αλλά το ότι πήραμε τη νίκη αποδεικνύει ότι παίξαμε σωστά και καλά. Έτσι κι αλλιώς καμία από τις δύο ομάδες δεν θα μπορούσε να παίξει καλά σε ένα τέτοιο γήπεδο με αυτό τον αγωνιστικό χώρο.\nΗ Σλοβακία προερχόταν από μία ισοπαλία και ήταν λογικό να μπει δυνατά. Στο πρώτο ημίχρονο είχαμε τον έλεγχο του ρυθμού και είχαμε δημιουργήσει φάσεις για να πετύχουμε ένα τέρμα. Στο δεύτερο ημίχρονο ήταν λογικό να πιέσει η Σλοβακία καθώς θέλει και αυτή τη νίκη και την πρόκριση. Είναι μια καλή ομάδα. Και δεν πρέπει να ξεχνάμε ότι παίξαμε με τις δύο καλύτερες ομάδες στον όμιλό μας. Δείξαμε πάθος και αποφασιστικότητα και ήμασταν αυτοί που έπρεπε για να πάρουμε το αποτέλεσμα».\nΧιπ: «Δεν είχαμε έναν γκολτζή»\nΑπαρηγόρητος ήταν μετά τον αγώνα με την Εθνική μας ο τεχνικός των Σλοβάκων, Μίχαλ Χιπ, που αναφέρθηκε στην ανωτερότητα της ομάδας στο παιχνίδι στην Μπρατισλάβα. Ωστόσο, έπλεξε το εγκώμιο των Ελλήνων ποδοσφαιριστών.\n«Οι Έλληνες ξέρουν πώς μέσα από τέτοιες συνθήκες να βγαίνουν νικητές. Εμείς κάναμε καλό παιχνίδι, αλλά το αποτέλεσμα λέει ότι δεν πετύχαμε γκολ. Αυτοί οι αγώνες πρέπει να κερδίζονται.\nΘα προσπαθήσουμε στα επόμενα παιχνίδια να πάρουμε κάτι καλό. Θα ξαναπαίξουμε με την Ελλάδα και θα πάμε εκεί για να κερδίσουμε. Αν συνεχίσουμε έτσι, έχουμε πολλές πιθανότητες να κάνουμε καλή πορεία, αλλά θα πρέπει να παίρνουμε και το αποτέλεσμα.\nΕίχαμε περισσότερες ευκαιρίες, αλλά δεν καταφέραμε να σκοράρουμε και αυτό πρέπει να το δούμε. Αυτή είναι η δουλειά μου και πρέπει να το αντιμετωπίσω. Δεν είχαμε έναν γκολτζή σε αυτό το παιχνίδι.\nΟ επόμενος αγώνας θα γίνει σε 4 μήνες και μέχρι τότε μπορεί να αλλάξει η κατάσταση. Μπορεί να βρούμε γκολτζήδες και να έχουμε πρόβλημα σε άλλες γραμμές. Αυτό είναι το πρόβλημα των Εθνικών ομάδων των μικρών χωρών. Πρέπει να δουλέψουμε με αυτούς που έχουμε.\nΒγάζω το καπέλο στους Έλληνες παίκτες, που σε τέτοιες καιρικές συνθήκες μπόρεσαν και κέρδισαν. Γι' αυτό η ομάδα έχει τέτοια αποτελέσματα και τέτοια πορεία τα τελευταία χρόνια».\nΤο σπέρμα είναι... αντικαταθλιπτικό!\nΤο σεξ μπορεί να βελτιώσει σημαντικά την ψυχική διάθεση των γυναικών και να τις προφυλάξει από την κατάθλιψη, σύμφωνα με μία νέα μελέτη που διερεύνησε τις επιδράσεις των «ψυχοτρόπων» ουσιών που περιέχονται στο σπέρμα. Όπως έδειξε η μελέτη, που πραγματοποιήθηκε από ερευνητές του Πολιτειακού Πανεπιστημίου της Νέας Υόρκης σε 293 φοιτήτριες, όσο περισσότερο εκτίθεται μια γυναίκα στο σπέρμα, τόσο λιγότερα καταθλιπτικά συμπτώματα έχει.\n«Πολλές από αυτές οι ουσίες», γράφουν οι ερευνητές, «έχει αποδειχθεί ότι απορροφώνται από το τοίχωμα του κόλπου, γεγονός που υποδηλώνει ότι το σπέρμα πιθανώς επηρεάζει την ψυχική διάθεση των γυναικών».\nΓια να διερευνήσουν κατά πόσον συμβαίνει αυτό, οι ερευνητές ζήτησαν από τις εθελόντριές τους να συμπληρώσουν ανώνυμα ερωτηματολόγια για τη σεξουαλική τους ζωή.\nΤα ερωτηματολόγια περιείχαν, μεταξύ άλλων, ερωτήματα για τη συχνότητα των ερωτικών τους επαφών, το αν χρησιμοποιούσαν ή όχι προφυλακτικό, καθώς και το πόσος καιρός είχε περάσει από την τελευταία τους σεξουαλική επαφή.\nΗ πρόσφατη σεξουαλική δραστηριότητα δίχως προφυλακτικό χρησιμοποιήθηκε ως έμμεσος δείκτης της ποσότητας του σπερματικού πλάσματος που κυκλοφορούσε στον οργανισμό των εθελοντριών.\nΚάθε εθελόντρια, εξάλλου, συμπλήρωσε και το επονομαζόμενο Beck Depression Inventory (είναι ένα ένα τεστ που αξιολογεί τα καταθλιπτικά συμπτώματα).\nΟι εθελόντριες που δεν χρησιμοποιούσαν «ποτέ» προφυλακτικό είχαν επίσης λιγότερα καταθλιπτικά συμπτώματα από εκείνες που απείχαν εντελώς του σεξ.\nΑντιθέτως, τα καταθλιπτικά συμπτώματα σε όσες χρησιμοποιούσαν «πάντοτε» προφυλακτικό ήταν εφάμιλλα με εκείνα των εθελοντριών που απείχαν του σεξ.\nΣτις εθελόντριες, εξάλλου, που έκαναν σεξ χωρίς προφυλακτικό, τα καταθλιπτικά συμπτώματα αυξάνονταν κατ’ αναλογίαν με το χρονικό διάστημα που είχε περάσει από την τελευταία τους σεξουαλική επαφή χωρίς προφυλάξεις.\n«Τα ευρήματα αυτά είναι συνεπή με την πιθανότητα να ανταγωνίζεται το σπέρμα τα καταθλιπτικά συμπτώματα», σημειώνουν οι ερευνητές στο άρθρο τους.\nΚαι συνεχίζουν: «Υποδηλώνουν επίσης ότι ο κόλπος μπορεί να απορροφήσει πολλά συστατικά του σπέρματος, τα οποία μπορούν να ανιχνευθούν στο αίμα (της γυναίκας) μέσα σε λίγες ώρες από την έκθεση σε αυτό».\nΒενιζέλος: Παίζουν με τη φωτιά - Κουβέλης: Δεν ψηφίζουμε τα εργασιακά\nΚόκκινες γραμμές στις αιφνίδιες απαιτήσεις της τρόικας για σαρωτικές αλλαγές στην αγορά εργασίας ως προαπαιτούμενο για την εκταμίευση της δόσης – μαμούθ των 31, 5 δισεκατομμυρίων ευρώ, θέτουν οι Ευάγγελος Βενιζέλος και Φώτης Κουβέλης. «Οι διαπραγματεύσεις συνεχίζονται» έσπευσε να καθησυχάσει ο πρωθυπουργός, Αντώνης Σαμαράς, εξερχόμενος από τη σύσκεψη των κυβερνητικών εταίρων, στη Βουλή. «Η τρόικα παίζει με τη φωτιά, όχι μόνο για την Ελλάδα αλλά και με την ευρωζώνη», σημείωσε στη δήλωσή του ο πρόεδρος του ΠΑΣΟΚ, ενώ ο κ. Κουβέλης ξεκαθάρισε ότι η ΔΗΜΑΡ δεν πρόκειται να ψηφίσει τα αφορώντα στις εργασιακές αλλαγές μέτρα που φορτικά «εισηγείται» η τρόικα.\n«Ο σκληρός πυρήνας των κρατών της ευρωζώνης και άλλοι παράγοντες παίζουν με τη φωτιά, θέτοντας σε κίνδυνο τόσο την Ελλάδα όσο και την ευρωζώνη. Ζήτησα από τον πρωθυπουργό στη Σύνοδο Κορυφής να παρουσιάσει πολιτικά το πραγματικά εθνικό και κοινωνικό ζήτημα της Ελλάδας και να αναδείξει τους κινδύνους που ελλοχεύουν» επεσήμανε ο κ. Βενιζέλος, στηλιτεύοντας την αργοπορία της τρόικας ως ανώφελη και για την Ελλάδα και για την ευρωζώνη.\n«Το πακέτο αυτό πρέπει να είναι πραγματικά το τελευταίο και να είναι εσωτερικά δίκαιο (...) Τα μέτρα είναι βαριά αλλά δεν πρέπει να είναι οριζόντια (...) Το πακέτο θα πρέπει να βγάλει τη χώρα από την κρίση, ώστε να πειστεί η ελληνική κοινωνία και η διεθνής αγορά» και «πρέπει να συνοδεύεται από κοινωνικά αντίβαρα άμεσης εφαρμογής», σημείωσε ο πρόεδρος του ΠΑΣΟΚ.\nΣε ό,τι αφορά τις απαιτήσεις της τρόικας για ανατροπές στις εργασιακές σχέσεις, ο κ. Βενιζέλος τόνισε ότι «το σημείο που φτάσαμε στα εργασιακά τον περασμένο Φεβρουάριο είναι το ακρώτατο σημείο. Αλλες παρεμβάσεις δεν βοηθούν την ανταγωνιστικότητα».\nΟ κ. Βενιζέλος ξεκαθάρισε πάντως ότι το ΠΑΣΟΚ στηρίζει την κυβέρνηση, προσθέτοντας ότι πρέπει από όλους να στηριχθεί μια ενιαία εθνική γραμμή.\nΙπποκράτους: «Αν δεν τα ψηφίσει ο κ.Κουβέλης, δεν θα τα ψηφίσει κανείς...»\nΣυνεργάτες του κ.Βενιζέλου, αμέσως μετά τις δηλώσεις του προέδρου του ΠΑΣΟΚ, διευκρίνιζαν ότι «οι αλλαγές που ζητεί η τρόικα δεν βοηθούν την ανταγωνιστικότητα και δεν μπορούν να γίνουν δεκτές», υπενθυμίζοντας ότι τον περασμένο Φεβρουάριο τόσο ο ίδιος ο κ.Βενιζέλος, όσο και ο τότε πρωθυπουργός Λουκάς Παπαδήμος και ο τότε υπουργός Εργασίας, Γιώργος Κουτρουμάνης, έκαναν πολύ δύσκολες διαπραγματεύσεις.\nΣε ερώτηση για το τι θα πράξει το ΠΑΣΟΚ εάν, όπως είπε στη δήλωσή του ο πρόεδρος της ΔΗΜΑΡ, δεν ψηφίσει αυτές τις αλλαγές το κόμμα του Φώτη Κουβέλη, οι ίδιες πηγές ανέφεραν ότι «αν δεν τα ψηφίσει ο κ. Κουβέλης, δεν θα τα ψηφίσει κανείς». «Αυτά θα έρθουν ως ενιαίο πακέτο», συμπλήρωναν και ανέφεραν ότι έχει συμφωνηθεί τα μέτρα να ψηφιστούν ως ένα ενιαίο πακέτο.\nΚουβέλης: Δεν θα τα ψηφίσουμε\n«H τρόικα προβάλλει αξιώσεις που δεν έχουν καμία σχέση με όσα πρέπει να αντιμετωπίσει η χώρα σχετικά με την προσαρμογή των 11, 5 δισ. Δεν είναι διαρθρωτική αλλαγή το να ισοπεδωθούν τα εργασιακά δικαιώματα. Ούτε ο διαμελισμός των εργασιακών δικαιωμάτων.\n»Η ΔΗΜΑΡ δεν θα ψηφίσει τα οποιαδήποτε μέτρα αξιώνει η τρόικα για τις εργασιακές σχέσεις και τα εργασιακά δικαιώματα.\n»Μέτρα που στοχεύουν στην ισοπέδωση της εργασίας. Οι αξιώσεις αυτές στο βαθμό που θα γίνονταν αποδεκτές, αλλά από εμάς δεν γίνονται όπως είπα, ισοδυναμούν με περαιτέρω τροφοδότηση της ύφεσης και της ανεργίας. Ολα τα άλλα ζητήματα βεβαίως πρέπει να γίνουν. Αλλά πρέπει να καταλάβει η τρόικα ότι οι αξιώσεις της υπερβαίνουν κάθε αναγκαίο μέτρο, υπερβαίνουν τις αντοχές μιας κοινωνίας», σημείωσε από την πλευρά του ο κ. Φώτης Κουβέλης.\nΤΟ ΠΛΗΡΕΣ ΚΕΙΜΕΝΟ ΤΩΝ ΔΗΛΩΣΕΩΝ ΤΟΥ ΕΥ. ΒΕΝΙΖΕΛΟΥ\nΔε θέλω να θυμίσω σήμερα ποια ήταν η δική μας πρόταση για τη στρατηγική που έπρεπε ν' ακολουθηθεί και για τη διαπραγμάτευση η οποία έπρεπε να ξεκινήσει από το γενικό πλαίσιο για να καταλήξει στα μέτρα και όχι αντίστροφα.\nΑυτό αγωνιζόμαστε να κάνουμε και πρέπει να αγωνιστούμε όλοι μαζί οι Έλληνες μέσα σε μια Ευρώπη στρατηγικά αμήχανη και σε έναν κόσμο που δεν έχει ηρεμήσει και που παρακολουθεί πολύ προσεκτικά αυτό που συμβαίνει στην Ελλάδα.\nΤΟ ΠΛΗΡΕΣ ΚΕΙΜΕΝΟ ΤΩΝ ΔΗΛΩΣΕΩΝ ΤΟΥ Φ.ΚΟΥΒΕΛΗ\nΟι διαπραγματεύσεις με την τρόικα συνεχίζονται. Η τρόικα δυστυχώς προβάλλει αξιώσεις οι οποίες δεν έχουν καμία σχέση με όλα εκείνα τα οποία πρέπει να αντιμετωπίσει η χώρα σε σχέση με τα 11,5 δις ευρώ.\nΒεβαίως πρέπει να υπάρξουν διαρθρωτικές αλλαγές. Αλλά δεν είναι διαρθρωτική αλλαγή το να αξιώνει η τρόικα να ισοπεδωθούν τα εργασιακά δικαιώματα. Δεν είναι διαρθρωτική αλλαγή να θέλει το διαμελισμό των εργασιακών δικαιωμάτων και όσων έχουν απομείνει.\nΗ ΔΗΜΑΡ κατηγορηματικά αποκρούει και δεν θα ψηφίσει τα οποιαδήποτε μέτρα που έχουν σχέση με αυτά τα οποία αξιώνει η τρόικα σε σχέση με τις εργασιακές σχέσεις και τα εργασιακά δικαιώματα.\nΟι αξιώσεις της τρόικα στοχεύουν στην ισοπέδωση της εργασίας. Οι αξιώσεις της τρόικα, στο βαθμό που θα γίνονταν αποδεκτές-αλλά δεν γίνονται από εμένα αποδεκτές-ισοδυναμούν με τροφοδότηση και περαιτέρω τροφοδότηση της ύφεσης και της καλπάζουσας ανεργίας.\nΌλα τα άλλα ζητήματα που έχουν σχέση με ουσιαστικές μεταρρυθμίσεις, που αφορούν στο κράτος, βεβαίως πρέπει να γίνουν. Αλλά πρέπει να καταλάβει η τρόικα ότι οι αξιώσεις της υπερβαίνουν κάθε αναγκαίο μέτρο. Υπερβαίνουν τις αντοχές αυτής της κοινωνίας.\nΥπερβαίνουν εκείνες τις ρυθμίσεις, οι οποίες πρέπει να υπάρξουν, αναφορικά και με την εκταμίευση της δόσης των 31,5 δις ευρώ.\nΗ ΔΗΜΑΡ υποστηρίζει ότι όλο το πακέτο των μέτρων δεν είναι δυνατό να αντιμετωπιστεί μεμονωμένα. Πρέπει να ενταχθεί σε ένα γενικότερο πλαίσιο, το οποίο έχει σχέση και με την ανάγκη ύπαρξης της χρονικής επιμήκυνσης της δημοσιονομικής προσαρμογής. Και αναμφισβήτητα με τη δυνατότητα της χώρας να αποσύρει μέτρα, στο βαθμό που θα υπάρχουν έσοδα του ελληνικού Δημοσίου. Και βεβαίως είναι σε εκκρεμότητα και αποτελεί κι αυτό στοιχείο του γενικότερου περιγράμματος, μέσα στο οποίο εντάσσονται αναμφισβήτητα τα μέτρα για την εκταμίευση των 31, 5 δισ. ευρώ.\nΕίναι εκείνα που έχουν σχέση με την ανάγκη εκκίνησης της αναπτυξιακής διαδικασίας. Με αυτές τις θέσεις προσήλθα σήμερα στη σύσκεψη των πολιτικών αρχηγών ,διεκδικώντας, ταυτόχρονα, εκείνο που αφορά στη δική μας δυνατότητα να κατανείμουμε τα μέτρα, όχι με οριζόντιο τρόπο, αλλά με έναν τρόπο που θα λαμβάνει υπόψη τις αναγκαίες κλίμακες. Η κατανομή αυτή είναι εσωτερική υπόθεση της Ελλάδος.\nΕκτός σχολείου ο δάσκαλος, που συνελήφθη ύστερα από την πληροφόρηση για εμπλοκή του σε υπόθεση παιδικής πορνογραφίας. Συγκεκριμένα ο Ειδικός Γραμματέας Πρωτοβάθμιας και Δευτεροβάθμιας Εκπαίδευσης του Υπουργείου Παιδείας Θρησκευμάτων, Πολιτισμού, Αθλητισμού κ. Σωτήρης Γκλαβάς, σε σχέση με την πληροφόρηση για την εμπλοκή δασκάλου σε υπόθεση παιδικής πορνογραφίας επισημαίνει τα εξής:


InLaconia.gr : Ελαφόνησος Λακωνίας\nΕλαφόνησος Το λιμάνιRead More\nΕλαφόνησος Η χρυσή αμμουδιά στην παραλία του ΣίμουRead More\nΕλαφόνησος Είσοδος με το φεριμπότ στο λιμάνιRead More\nΕλαφόνησος Η εκκλησία του Αγίου Σπυρίδωνα στο λιμάνιRead More\nΕλαφόνησος Τα γαλαζοπράσινα νερά στο ΣίμοRead More\nΣμαραγδένια πρόκληση …σε λακωνικό καμβά\nΗ κάποτε γνωστή με την ονομασία Όνου Γνάθος (λόγω σχήματος) χερσόνησος αποτελούσε μία φυσική συνέχεια της Πελοποννήσου στο λακωνικό κόλπο. Το νησί των κόκκινων ελαφιών (CERVI) και του κυνηγιού είχε την προστασία της Θεάς Αρτέμιδος όπως φανέρωναν τα αρχαία ιερά της στην περιοχή. Σήμερα, ξεχωρίζει και πάλι, αυτή τη φορά όμως περικλειόμενη από γαλαζοπράσινα νερά και βαλλόμενη πανταχόθεν από της αχτίνες του νοτιοελλαδίτικου ήλιου. Η Ελαφόνησος είναι η τελευταία θεϊκή πινελιά στο λακωνικό καμβά, νησάκι γνωστό τοις πάσι, έτοιμο να φιλοξενήσει τις ορδές των επισκεπτών που αναζητούν την αληθινή απόλαυση των κρυστάλλινων εξαγνιστικών νερών στις παραλίες του Σίμου στον όρμο Σαρακίνικο και της Παναγίας (στα βορειοδυτικά του νησιού) με τα μοναδικά ηλιοβασιλέματα για τους ρομαντικούς. Στο Σίμο υπάρχει πλήρως οργανωμένο κάμπινγκ 130 θέσεων καλύπτοντας όλες τις ανάγκες. Οι λευκοί αμμόλοφοι και οι κέδροι συμπληρώνουν την λιτή και απέριττη ομορφιά της Ελαφονήσου.\nΓια τον ανυπόμονο ταξιδιώτη λίγα λεπτά από τη λακωνική ακτή (Πούντα Βοιών) προς το λιμάνι της χώρας αρκούν για να σβήσουν τη δίψα της γνωριμίας ή της επανασύνδεσης με το τοπίο. Τα δρομολόγια με τα φεριμπότ είναι άλλωστε τακτικά (τουλάχιστον κάθε μία ώρα από τις 7 το πρωί μέχρι τις 11 το βράδυ) και πάντοτε συνεπή. Ανατολικά της Πούντας και ανάμεσα στο Παυλοπέτρι και στην ακτή έχει ανακαλυφθεί το 1968 πρωτοελλαδικός πολιτισμός.\nΕπί της υποδοχής, στο λιμάνι της Ελαφονήσου, βρίσκεται η γραφική εκκλησία του Άγιου Σπυρίδωνα ενώ λίγα μέτρα μετά το αγκυροβόλι θα σας «σπάσουν τη μύτη» οι ταβέρνες που ξεδιπλώνονται στη βόρεια ακτή. Το ψάρι είναι ολόφρεσκο και σπαρταριστό. Έχουν φροντίσει γι’ αυτό τα ψαροκάικα που γεμίζουν τα πιάτα της περιοχής με εκλεκτής ποιότητας χταπόδι και άλλα θαλασσινά. Καφέ και μπαράκια με μοντέρνα τεχνοτροπία και καλή διάθεση υπόσχονται στιγμές εναλλακτικής διασκέδασης πάντοτε σε μέτρο δωρικό. Η έλξη της Ελαφονήσου δεν έγκειται σε φανταχτερά και θορυβώδη events αλλά στη φυσική ομορφιά και στην ήρεμη απόλαυσή της. Γι’ αυτό ...take your time and enjoy!\nΠαναγιά Ελαφόνησος Λακωνία\nΠαραλία Κάτω Νησιού\nΤο πανηγύρι της Παναγίας της Κατωνησιώτισσας το Δεκαπενταύγουστο\nΗ «Γιορτή του Ψαρά» στα τέλη Αυγούστου\nΤον Ιούλιο (6 έως 9) οι εορταστικές εκδηλώσεις για την ένωση του νησιού με την Ελλάδα\nΑκολουθούμε τη διαδρομή Ελιά- Ασωπός- Παπαδιάνικα – Πλύτρα –Δαιμονιά. Μετά τη Δαιμονιά πηγαίνουμε προς Νεάπολη μέχρι το λιμάνι της Πούντας (περίπου 360χλμ. από Αθήνα) όπου μπαίνουμε στο καράβι για Ελαφόνησο (περίπου 20 λεπτά) με δρομολόγια κάθε μια ώρα από το πρωί έως το βράδυ.\nΚωδικός Περιοχής 27340\nΑγροτικό Ιατρείο: -61294\nΚοινότητα Ελαφονήσου: -61294\nΛιμάνι Πούντας: -61177\nΕκτός από τις παραλίες της Ελαφονήσου, με σκάφος στα νησάκια Γαϊδουρονήσι, Λεπτονήσι, και Κασέλλα, και απέναντι στη Λακωνική ακτή στην Πούντα.


Τέλος οι τρύπιες μπλούζες. Το "Μαγικό" κόλπο για να τις κάνετε όπως πριν σε 10 λεπτά και χωρίς Βελόνα\nΤέλος οι τρύπιες μπλούζες. Το «Μαγικό» κόλπο για να τις κάνετε όπως πριν σε 10 λεπτά και χωρίς Βελόνα\nΤο ξέρατε ότι δεν χρειάζεται να αποχαιρετήσετε το αγαπημένο σας μπλουζάκι επειδή απέκτησε μια τρύπα; Και όμως υπάρχει πράγματι ένας τρόπος για να επιδιορθώσετε το ρούχο, χωρίς καν ράψιμο. Είναι ο ευκολότερος τρόπος για να παρατείνετε τη ζωή αυτών των ρούχων και η διαδικασία δεν θα σας πάρει περισσότερο από 10 λεπτά!\nΑν αυτή η τρυπούλα είναι μικρή που γίνεται συνήθως όταν το ύφασμα πιάνεται ή τρυπιέται από κάπου, η μέθοδος μας χωρίς ράψιμο είναι ο καλύτερος τρόπος για να το φροντίσουμε. Δεν χρειάζεται βελόνα και κλωστή, και γίνεται σε μέσα σε ελάχιστα λεπτά.\nΚατεστραμμένο μπλουζάκι(η τρύπα πρέπει να έχει το μέγεθος μιας πινέζας, 5 χιλιοστά ή λιγότερο)\nΕύκαμπτος ιστός συγκόλλησης\nΔιάφανη ταινία για πληγές\nΈνα καθαρό πανί (ή οποιοδήποτε βαμβακερό ύφασμα χωρίς εκτύπωση ή διακοσμητικά μπορεί να χρησιμοποιηθεί)\nΨεκαστήρας με νερό\n1. Σιδερώστε το\nΑναποδογυρίστε το μπλουζάκι σας προς τα έξω και τοποθετήστε το στη σιδερώστρα με την τρύπα να βλέπει προς το μέρος σας. Σιδερώστε την περιοχή με την τρύπα έως ότου η περιοχή είναι εντελώς απαλλαγμένη από ζάρες. Μόλις κρυώσει το ύφασμα, χρησιμοποιήστε τα δάχτυλά σας και πιέστε το ύφασμα γύρω από την τρύπα, έτσι ώστε να μην υπάρχει κενό.\n2. Προετοιμάστε την επισκευή.\nΠάρτε ένα τετράγωνο κομμάτι πλάτους 1 εκατοστού υλικό ιστού συγκόλλησης και τοποθετήστε το πάνω από την περιοχή που έχει υποστεί την ζημιά. Στη συνέχεια, πάρτε ένα ελαφρώς μεγαλύτερο τετράγωνο διάφανη ταινία για πληγές και τοποθετήστε το ακριβώς πάνω από το κομμάτι του ιστού συγκόλλησης.\n3. Σιδερώστε ξανά με τα υλικά\nΤοποθετήστε απαλά ένα καθαρό πανί πάνω από τον εύκαμπτο ιστό συγκόλλησης και την διάφανη ταινία και ψεκάστε ελαφρώς την περιοχή χρησιμοποιώντας ένα μπουκάλι ψεκασμού.\nΜόλις υγρανθεί, πάρτε το ζεστό σίδερο και τοποθετήστε το απευθείας πάνω από την κατεστραμμένη περιοχή και το πανί που προηγουμένως απλώσατε. Χωρίς μετακίνηση ή πίεση, αφήστε το σίδερο στη θέση του για 10 δευτερόλεπτα, στη συνέχεια αφαιρέστε προσεκτικά, ώστε να μην διαταραχθεί το πλέγμα.\n4. Εκτελέστε τις τελευταίες πινελιές\nΑφαιρέστε το πανί και αναποδογυρίστε τη μπλούζα προς τα έξω έτσι ώστε η «σωστή» πλευρά να είναι στραμμένη προς το μέρος σας. Ρίξτε μια ματιά στην τρύπα. Αν παρατηρήσετε ότι δεν έχουν ενωθεί όλες οι χαλαρές κλωστές, επαναλάβετε το πρώτο βήμα και συγκεντρώνετε την περιοχή μαζί χρησιμοποιώντας τα δάχτυλά σας. Στη συνέχεια σιδερώστε την πλευρά με το σίδερο και πάλι.\nΑυτή η διαδικασία μπορεί να σας πάρει λίγες προσπάθειες, απλά επαναλάβετε τα βήματα πιέζοντας με τα δάχτυλα και με το σίδερο έως ότου η τρύπα να μην είναι πλέον ορατή.\nTags: ΕΞΥΠΝΑ TIPS, ΡΟΥΧΑ, ΣΙΔΕΡΩΜΑ ΡΟΥΧΩΝ


Ν. Παππάς από Δυτ. Μακεδονία: Άρση της ψηφιακής απομόνωσης η λύση στο “people drain” - Aftodioikisi.gr\nΝ. Παππάς από Δυτ. Μακεδονία: Άρση της ψηφιακής απομόνωσης η λύση στο “people drain”\n24 Ιανουαρίου 2017 - 14:55\nΣε περιοδεία στη Δυτική Μακεδονία βρίσκεται από το πρωί ο υπουργός Ψηφιακής Πολιτικής, Τηλεπικοινωνιών και Ενημέρωσης, Νίκος Παππάς. Η πρώτη επίσκεψη πραγματοποιήθηκε στη Νεάπολη Κοζάνης, στον Κεντρικό Κόμβο Διασύνδεσης των δικτύων υψηλής ταχύτητας (κτίριο ΟΤΕ), τα οποία έφτασαν πρόσφατα στην περιοχή μέσω του έργου «Rural Broadband Internet», που υλοποιεί το Υπουργείο. Ο Νίκος Παππάς είδε από κοντά την πρόοδο του έργου, που θα προσφέρει πρόσβαση στις υπηρεσίες του γρήγορου Ίντερνετ σε χιλιάδες κατοίκους αγροτικών, ορεινών, νησιωτικών και δυσπρόσιτων περιοχών της Ελλάδας. Οι υπηρεσίες αυτές είναι, ήδη, διαθέσιμες σε περίπου 150 οικισμούς στη Βόρεια Ελλάδα και σταδιακά διατίθενται στους υπόλοιπους, ώστε εντός του πρώτου εξαμήνου του 2017 να έχουν φτάσει συνολικά σε 803 οικισμούς με 162.000 κατοίκους. Με την ολοκλήρωση του έργου «Rural Broadband», που σχεδίασε η Γενική Γραμματεία Τηλεπικοινωνιών και Ταχυδρομείων και υλοποίησε η ΚτΠ Α.Ε,. θα εξυπηρετούνται σχεδόν 3.700 οικισμοί όλης της χώρας, με περισσότερους από 525.000 κατοίκους.\n«Το Υπουργείο Ψηφιακής Πολιτικής, Τηλεπικοινωνιών και Ενημέρωσης καθιστά κομβικό κεφάλαιο της στρατηγικής του την πρόσβαση στο γρήγορο Ιντερνετ για όλους τους Έλληνες. Σε όποιο σημείο της επικράτειας και αν κατοικούν. Με την παρέμβαση της Πολιτείας, το “Rural Broadband“ φέρνει τα δίκτυα υψηλής ταχύτητας σε περιοχές όπου από μόνη της η ιδιωτική πρωτοβουλία δεν θα τα έφερνε ποτέ, για τον απλό λόγο ότι δεν παρουσιάζουν εμπορικό ενδιαφέρον. Πρόκειται για ένα έργο πολύ μεγάλης κλίμακας, αφού –μεταξύ άλλων- απαιτεί 14.000 χλμ. εκσκαφών για την εγκατάσταση δικτυακών υποδομών σε όλη τη χώρα, οι οποίες στο μεγαλύτερο βαθμό έχουν ήδη ολοκληρωθεί», τόνισε ο Νίκος Παππάς, μιλώντας στη Νεάπολη Κοζάνης.\n«Πλέον, οι τοπικές κοινωνίες στην Κοζάνη, τα Γρεβενά, τη Φλώρινα και σε συνολικά 3.700 απομακρυσμένους οικισμούς σε όλη την ελληνική επικράτεια, θα μπορούν να προωθούν τα μοναδικά τοπικά προϊόντα της Ελλάδας, στο εσωτερικό και στο εξωτερικό, αδιαμεσολάβητα, μέσω του ηλεκτρονικού εμπορίου, οι τουριστικές επιχειρήσεις να προωθούν το τουριστικό προϊόν της κάθε περιοχής κ.ο.κ. Η μη συνδεσιμότητα των προηγούμενων ετών λειτούργησε ως “φρένο“ στην ανάπτυξη. Αντίθετα, τα δίκτυα υψηλών ταχυτήτων επιτρέπουν την εγκατάσταση νέων επιχειρήσεων, καθώς και την αναβάθμιση των υπηρεσιών που παρέχουν οι υφιστάμενες. Η άρση της “ψηφιακής απομόνωσης“ για όλους τους Ελληνες, θα μας επιτρέψει να ανακόψουμε και –γιατί όχι;- να ανατρέψουμε το “people drain“ που αποστραγγίζει την ελληνική περιφέρεια. Εν τέλει, δεν μιλάμε εδώ απλά για ένα τεχνολογικό θέμα. Μιλάμε για ένα θέμα Δημοκρατίας».\nTagsPEOPLE DRAINΑΡΣΗΔΥΤΙΚΗ ΜΑΚΕΔΟΝΙΑΝΙΚΟΣ ΠΑΠΠΑΣΠΕΡΙΟΔΕΙΑΥΠΟΥΡΓΕΙΟ ΨΗΦΙΑΚΗΣ ΠΟΛΙΤΙΚΗΣΨΗΦΙΑΚΗ ΑΠΟΜΟΝΩΣΗ\nΥΠΟΥΡΓΕΙΑ, ΝΙΚΟΣ ΠΑΠΠΑΣ, ΥΠΟΥΡΓΕΙΟ ΨΗΦΙΑΚΗΣ ΠΟΛΙΤΙΚΗΣ, ΠΕΡΙΟΔΕΙΑ, ΑΡΣΗ, ΔΥΤΙΚΗ ΜΑΚΕΔΟΝΙΑ, PEOPLE DRAIN, ΨΗΦΙΑΚΗ ΑΠΟΜΟΝΩΣΗ